pythainlp/thai-wiki-dataset-v4 huggingface dataset:
เซร์ฆิโอ เรกิลอน

เซร์ฆิโอ เรกิลอน โรดริเกซ (เกิดวันที่ 16 ธันวาคม ค.ศ. 1996) เป็นนักฟุตบอลชาวสเปน ปัจจุบันลงเล่นในตำแหน่งแบ็กซ้าย ให้แก่ทอตนัมฮอตสเปอร์ สโมสรในพรีเมียร์ลีก และทีมชาติสเปน
สโมสรอาชีพ.
เรอัลมาดริด.
เรกิลอน เข้าร่วมทีมเยาวชนของเรอัลมาดริดในวัย 8 ปีเมื่อ ค.ศ. 2005 วันที่ 5 สิงหาคม ค.ศ. 2015 เขาถูกปล่อยยืมตัวให้กับ โลกรอญเญส ในเซกุนดาดิบิซิออน เบ
เรกิลอน ได้ลงเล่นให้กับทีมชุดใหญ่ของ โลกรอญเญส ครั้งแรกเมื่อวันที่ 23 สิงหาคม ค.ศ. 2015 โดยลงเล่นเจ็ดนาทีสุดท้ายในนัดที่เปิดบ้านเอาชนะ กอมโปสเตลา 3–0 ก่อนที่ ในวันที่ 16 มกราคม ค.ศ. 2016 เขาได้เซ็นสัญญา กับทีมสำรองของเรอัลมาดริด ซึ่งเล่นอยู่ในลีกระดับสาม
วันที่ 23 สิงหาคม ค.ศ. 2016 เรกิลอน ถูกปล่อยยืมตัวให้กับ โลกรอญเญส อีกครั้งเป็นระยะเวลาหนึ่งปี เขามักได้ลงเล่นเป็นตัวจริง และทำถึง 8 ประตูในเซกุนดาดิบิซิออน เบ ฤดูกาล 2016–17 ผลงานที่โดดเด่นคือการทำสี่ประตูในนัดที่เอาชนะอัตเลติกเดบิลบาโอ เบ 5–3 เมื่อวันที่ 2 ตุลาคม ค.ศ. 2016
เมื่อกลับสู่รอัลมาดริด กัสติยา เรกิลอนเป็นตัวเลือกแรกภายใต้การคุมทีมของซานเตียโก โซลาริ โดยเขาได้ขยายสัญญาฉบับใหม่เมื่อวันที่ 11 พฤษภาคม ค.ศ. 2018 ก่อนที่ ในวันที่ 25 สิงหาคมปีเดียวกัน เขาจะได้รับโอกาสเลื่อนขึ้นสู่ทีมชุดใหญ่ภายใต้การคุมทีมของยูเลน โลเปเตกี
เรกิลอน ได้รับโอกาสลงเล่นระดับอาชีพครั้งแรกเมื่อวันที่ 2 ตุลาคม ค.ศ. 2018 ในเกมยูฟ่าแชมเปียนส์ลีกกับซีเอสเคเอ มอสโก ที่สนามกีฬาลุจนิกี โดยทีมของเขาเอาชนะไปด้วยคะแนน 0–1 ซึ่งเขาได้ลงเล่นตลอดทั้งเกม ก่อนที่จะได้ลงเล่นในลาลิกาครั้งแรกเมื่อวันที่ 3 พฤศจิกายน ค.ศ. 2018 ในเกมเหย้ากับเรอัลบายาโดลิด ซึ่งทีมของเขาเแาชนะไป 2–0
เซบิยา (ยืมตัว).
วันที่ 5 กรกฎาคม ค.ศ. 2019 เรกิลอน ได้ถูกปล่อยยืมตัวให้กับเซบิยา ตลอดทั้งฤดูกาล โดยเขาได้ลงเล่นนัดแรกกับทีมในเกมกระชับมิตร กับลิเวอร์พูล ในวันที่ 22 กรกฎาคม โดยทีมของเขาเอาชนะไปได้ด้วยคะแนน 1–2 และได้ลงเล่นลาลิกาครั้งแรกในเกมกับอัสปัญญ็อล ที่สนามกีฬาแอร์ราเซเดเอ ในนัดแรกของฤดูกาลในวันที่ 18 สิงหาคม และยังสามารถทำประตูแรกของเกมได้อีกด้วย โดยทีมของเขาเอาชนะไปได้ด้วยคะแนน 0–2
เรกิลอน ยังมีส่วนช่วยให้ทีมชนะเลิศยูฟ่ายูโรปาลีก ฤดูกาล 2019–20 โดยเขาได้ลงเล่น 5 นัดตลอดฤดูกาล รวมถึงในรอบชิงชนะเลิศ กับอินเตอร์มิลาน ที่โคโลญ อีกด้วย
ทอตนัมฮอตสเปอร์.
วันที่ 19 กันยายน ค.ศ. 2020 เรกิลอน ได้ย้ายร่วมทีมทอตนัมฮอตสเปอร์ ในลีกสูงสุดของประเทศอังกฤษ ด้วยสัญญาห้าปี ในราคา 29.5 ล้านยูโร โดยเขาได้ลงเล่นนัดแรกกับทีมในเกมคาราบาวคัพ รอบ 16 ทีมสุดท้าย กับเชลซี โดยเขาได้ลงเล่นครบทั้งเกม และทีมของเขาเอาชนะไปได้ 5–4 ในช่วงการดวลลูกโทษ หลังเสมอกันใน 90 นาที 1–1
ทีมชาติ.
เรกิลอน ถูกเลือกติดทีมชาติสเปนรุ่นอายุไม่เกิน 21 ปีเป็นครั้งแรก ในเดือนมีนาคม ค.ศ. 2019 ภายใต้การคุมทีมของลุยส์ เด ลา ฟูเอนเต เพื่อแข่งขันเกมกระชับมิตร กับโรมาเนีย และออสเตรีย โดยเขาได้ลงเล่นในเกมกับโรมาเนีย ที่กรานาดา เพียงนัดเดียว และลงเล่นครบ 90 นาที เขาถูกเรียกติดทีมชาติชุดใหญ่เป็นครั้งแรกภายใต้การคุมทีมของโรเบร์ต โมเรโน เมื่อวันที่ 4 ตุลาคม ค.ศ. 2019 ในนัดที่จะพบกับ นอร์เวย์ และสวีเดน แต่ก็ยังมิได้ถูกส่งลงเล่น ก่อนที่จะได้รับโอกาสลงเล่นให้กับทีมชาติชุดใหญ่ครั้งแรกเมื่อวันที่ 6 กันยายน ค.ศ. 2020 โดยลงเล่นเป็นตัวจริงช่วยให้ทีมเอาชนะยูเครน 4–0 ในการแข่งขันยูฟ่าเนชันส์ลีก ฤดูกาล 2020–21
ชีวิตส่วนตัว.
เรกิลอนเกิดที่มาดริด บิดามารดาของเขามาจากซาโมรา
เกียรติประวัติ.
สโมสร.
เรอัลมาดริด
เซบิยา
ศาสนาพุทธในประเทศเช็กเกีย

ศาสนาพุทธในประเทศเช็กเกีย เป็นศาสนาหนึ่งที่มีศาสนิกชนขนาดน้อย ส่วนใหญ่เป็นผู้อพยพเข้าเมืองจากเอเชีย จากการสำรวจสำมะโนครัวประชากรเมื่อ พ.ศ. 2544 พบว่าประเทศเช็กเกียมีพุทธศาสนิกชน 6,817 คน ส่วนพจนานุกรมพุทธศาสนาโลก ระบุว่ามีพุทธสถานในประเทศทั้งหมด 70 แห่ง
โดยมากศาสนิกชนเป็นบุคคลเชื้อสายเวียดนาม นับถือนิกายมหายาน ทั้งยังผสานความเชื่อเข้ากับการบูชาบรรพบุรุษ ลัทธิขงจื๊อ และลัทธิเต๋า ถือเป็นชาวเอเชียกลุ่มใหญ่ที่สุดในประเทศ คิดเป็นสัดส่วนสองในสามของชาวพุทธทั้งประเทศ หรือกว่า 60,000 คน อาศัยอยู่ในกรุงปรากและเมืองเชป นอกนั้นเป็นชาวเช็กที่เปลี่ยนไปนับถือนิกายเถรวาทหรือวัชรยาน ทั้งยังมีกลุ่มชาวจีนและเกาหลีโพ้นทะเลอีกจำนวนหนึ่ง มีวัดพุทธของชาวเกาหลีจำนวนสิบวัด ในจำนวนนั้นมีสามแห่งตั้งอยู่กรุงปรากและเมืองเบอร์โน ส่วนชุมชนไทยจำนวน 616 คน (พ.ศ. 2563) มีศูนย์กลางอยู่ที่วัดธรรมกิติวงศ์ ซึ่งจัดตั้งเมื่อ พ.ศ. 2553
พุทธศาสนิกชนเชื้อสายเช็กส่วนใหญ่นับถือนิกายวัชรยานหรือศาสนาพุทธแบบทิเบต มีทั้งนิกายญิงมาและนิกายกาจู กำลังมีการก่อสร้างศูนย์พุทธศาสนาขนาดใหญ่ในกรุงปราก
รัฐบาลอิตาลี

รัฐบาลอิตาลีนั้นเป็นรัฐบาลในรูปแบบของสาธารณรัฐประชาธิปไตยและจัดตั้งขึ้นภายใต้รัฐธรรมนูญในปี 1984 ประกอบด้วยฝ่ายนิติบัญญัติ, ฝ่ายบริหาร และฝ่ายตุลาการ เช่นเดียวกับ ประมุขแห่งรัฐ ซึ่งคือประธานาธิบดี
มาตรา 1 ของรัฐธรรมนูญอิตาลีระบุว่า: "อิตาลีเป็นสาธารณรัฐประชาธิปไตยก่อตั้งขึ้นด้วยวิริยะอุตสาหะ เอกราชนั้นเป็นของหระชาชนและจะถูกใช้งานโดยประชาชนในรูปแบบต่าง ๆ ภายใต้กรอบขอบเขตของรัฐธรรมนูญ" สถานะของอิตาลีที่เป็นสาธารณรัฐประชาธิปไตยนั้นเป็นผลมาจากประชามติรัฐธรรมนูญ ปี 1946 เมื่อวันที่ 2 มิถุนายน 1946 ที่ซึ่งได้ผลออกมาว่ารัฐไม่ได้เป็นสมบัติสืบทอดของกษัตริย์ผู้ปกครอง แต่เป็นของ "เรสพับลิกา" หรือคือเป็นของประชาชนทุกคน
ประมุขแห่งรัฐ.
ในฐานะประมุขแห่งรัฐ ประธานาธิบดีอิตาลีเป็นที่รวมของความสามัคคีของชาติและมีหน้าที่หลายประการดังเช่นที่กษัตริย์แห่งอิตาลีทรงประกอบมาก่อนหน้า ประธานาธิบดีทำหน้าที่เป็นจุดเชื่อมต่อระหว่างสามสาขาของรัฐบาล ดังที่ประธานาธิบดีได้รับการเลือกตั้งโดยฝ่ายนิติบัญญัติ, ทำหน้าที่แต่งตั้งฝ่ายบริหาร และเป็นประธานสูงสุดของฝ่ายตุลาการ นอกจากนี้ในภาวะสงคราม ประธานาธิบดีจะต้องเป็นผู้บัญชาการทหารสูงสุดของรัฐ
ชาลาร์ เซอยึนจือ

ชาลาร์ เซอยึนจือ (เกิด 23 พฤษภาคม ค.ศ. 1996) เป็นนักฟุตบอลชาวตุรกี ปัจจุบันในตำแหน่งกองหลังให้แก่อัตเลติโกเดมาดริด สโมสรในลาลิกา และทีมชาติตุรกี
เขาเริ่มต้นอาชีพกับสโมสรอัลทือนอร์ดูในลีกระดับสองของประเทศ ต่อมาในฤดูร้อนปี 2016 เขาย้ายร่วมเอ็สเซ ไฟรบวร์คในบุนเดิสลีกาของเยอรมนี ก่อนที่จะย้ายไปเลสเตอร์ซิตีในพรีเมียร์ลีกของอังกฤษใน ค.ศ. 2018 เขาลงเล่นให้กับทีมชาติชุดใหญ่ครั้งแรกใน ค.ศ. 2016
สโมสรอาชีพ.
Altınordu.
เซอยึนจือเริ่มต้นอาชีพกับสโมสรอัลทือนอร์ดูในทีเอฟเอฟเฟิสต์ลีก ลีกฟุตบอลระดับสองของตุรกี ในฤดูกาล 2015–16 เขามีข่าวเชื่อมโยงกับเบชิกทัช กาลาทาซาไร และเซบิยา แต่เขาในวัย 20 ปีเลือกที่จะไปเล่นในบุนเดิสลีกาเพราะเห็นว่ามันเป็นทางเลือกที่ดีในอาชีพและการพัฒนาของเขา
เอ็สเซ ไฟรบวร์ค.
วันที่ 24 พฤษภาคม ค.ศ. 2016 เซอยึนจือย้ายร่วมเอ็สเซ ไฟรบวร์ค ที่เพิ่งเลื่อนชั้นสู่บุนเดิสลีกา ลีกฟุตบอลสูงสุดของเยอรมนี เขาเป็นนักฟุตบอลชาวตุรกีคนแรกที่ย้ายจากลีกระดับสองของตุรกีไปยังบุนเดิสลีกาโดยตรง
เขาลงเล่นในบุนเดิสลีกาครั้งแรกในนัดเปิดสนามที่บุกไปแพ้แฮร์ทาเบอร์ลิน 2–1 เมื่อวันที่ 28 สิงหาคม ค.ศ. 2016 เขามีข่าวเชื่อมโยงกับลีล โรมา และบิยาร์เรอัล ในช่วงตลาดซื้อขายกลางฤดูกาล 2016–17 มีการรายงานว่าแมนเชสเตอร์ซิตีก็สนใจในตัวเซอยึนจือเช่นกัน
เลสเตอร์ซิตี.
วันที่ 9 สิงหาคม ค.ศ. 2018 เซอยึนจือย้ายร่วมเลสเตอร์ซิตีในพรีเมียร์ลีกด้วยสัญญา 5 ปี เขาลงเล่นในพรีเมียร์ลีกครั้งแรกเมื่อวันที่ 27 ตุลาคม ค.ศ. 2018 ในนัดที่เลสเตอร์เปิดบ้านเสมอกับเวสต์แฮมยูไนเต็ด 1–1 
เซอยึนจือทำประตูแรกในพรีเมียร์ลีกในการแข่งขันนัดที่ 11 ของฤดูกาล 2019–20 เมื่อวันที่ 3 พฤศจิกายน ค.ศ. 2019 ช่วยให้ทีมบุกไปเอาชนะคริสตัลพาเลซที่เซลเฮิสต์พาร์ก 2–0
เกียรติประวัติ.
รางวัลส่วนตัว
เซิร์ฟแอนด์เทิร์ฟ

เซิร์ฟแอนด์เทิร์ฟ  เป็นอาหารจานหลักที่รวมอาหารทะเลกับเนื้อแดงไว้ในจานเดียว ส่วนประกอบที่เป็นอาหารทะเลโดยทั่วไปใช้ล็อบสเตอร์ (อาจใช้เพียงส่วนหาง หรือใช้ทั้งตัว) กุ้ง ปลาหมึก หรือหอยเชลล์ซึ่งอาจนำไปนึ่ง ย่าง หรือชุบเกล็ดขนมปังแล้วทอด ส่วนประกอบที่เป็นเนื้อโดยทั่วไปใช้เนื้อสเต๊ก แต่จะใช้เนื้อประเภทอื่นก็ได้ ส่วนประกอบมาตรฐานอย่างหนึ่งคือหางล็อบสเตอร์กับเนื้อสันในส่วนฟีแลมีญง
เซิร์ฟแอนด์เทิร์ฟเป็นที่นิยมรับประทานในร้านสเต๊กในสหรัฐ แคนาดา สหราชอาณาจักร และออสเตรเลีย และอาจมีเสิร์ฟในผับแบบบริเตนหรือไอริชบางแห่งในประเทศเหล่านั้น ที่มาของชื่ออาหารนี้ยังไม่เป็นที่ทราบแน่ชัด แต่การอ้างถึงครั้งแรกเท่าที่พบนั้นมาจาก "ลอสแอนเจลิสไทมส์" ใน พ.ศ. 2504
เซิร์ฟแอนด์เทิร์ฟบ่อยครั้งถูกมองว่าเป็นตัวอย่างหนึ่งของการบริโภคเพื่อโอ้อวด (conspicuous consumption) หรือศิลปะด้อยค่า (kitsch art) เนื่องจากเป็นการรวมอาหารราคาแพงสองประเภทซึ่งโดยปกติไม่ถือว่าเป็นเครื่องเคียงอาหารอื่น ๆ
เซลีน (ตราสินค้า)

เซลีน  เป็นบริษัทตราสินค้าเสื้อผ้าสำเร็จรูปและสินค้าฟุ่มเฟือยของฝรั่งเศส เป็นเจ้าของโดยแอลวีเอ็มเอชตั้งแต่ปี ค.ศ. 1946 ตราสินค้าก่อตั้งในปี ค.ศ. 1945 โดยเซลีน วิเพียนา ตั้งแต่เดือนพฤศจิกายน ปี ค.ศ. 2015 บริษัทมีสำนักงานใหญ่ที่ 16 rue Vivienne 75002 ในเขตที่ 2 ของกรุงปารีสที่ Hôtel Colbert de Torcy ซึ่งมีอนุสรณ์สถานทางประวัติศาสตร์แห่งฝรั่งเศสตั้งอยู่ Séverine Merle ได้ดำรงตำแหน่งประธานเจ้าหน้าที่บริหารตั้งแต่เดือนเมษายน ค.ศ. 2017
เมื่อวันที่ 21 มกราคม ค.ศ. 2018 แอลวีเอ็มเอชได้ประกาศว่าเอดี สลิมาน จะเข้ารับตำแหน่งผู้อำนวยการด้านศิลปะสร้างสรรค์และภาพของเซลีน เมื่อวันที่ 22 กันยายน ค.ศ. 2020 เซลีนได้แต่งตั้งให้ลลิษา มโนบาล หรือลิซ่า สมาชิกจากวงแบล็กพิงก์ เป็นตำแหน่งทูตตราสินค้า (Global Brand Ambassador)
สถานที่จำหน่าย.
ตราสินค้านี้มีร้านค้าเกือบ 150 แห่งทั่วโลกและจัดจำหน่ายผ่านเครือข่ายที่ได้รับการคัดเลือกรวมถึงห้างสรรพสินค้า เช่น บาร์นีย์ นิวยอร์ก (นครนิวยอร์ก), เบิร์กดอล์ฟ กูดแมน (นครนิวยอร์ก), แฮร์รอดส์ (ลอนดอน), แลเลอรีลาฟากแยต (ปารีส) รวมไปถึงในกรุงเทพมหานคร เช่น สยามพารากอน, เอ็มควอเทียร์ และไอคอนสยาม นอกจากนี้ยังมีที่ศูนย์การค้าเซ็นทรัล ภูเก็ต อีกด้วย
ท่าอากาศยานนานาชาติเคนเน็ธ คาอุนดา

ท่าอากาศยานนานาชาติเคนเน็ธ คาอุนดา  (IATA: LUN, ICAO: FLKK) เป็น ท่าอากาศยานนานาชาติ ในกรุงลูซากา ประเทศแซมเบีย เป็นที่รู้จักอย่างเป็นทางการในชื่อ"สนามบินนานาชาติลูซากา"ก่อนจะเปลี่ยนชื่อในปี 2554 เพื่อเป็นเกียรติแก่ เคนเน็ธ คาอุนดา ประธานาธิบดีคนแรกของประเทศ ท่าอากาศยานมีความจุผู้โดยสารสองล้านคนต่อปี สนามบินได้รับการออกแบบโดยวิศวกรโยธา Foad Mahboubi 
ที่ตั้ง.
สนามบินตั้งอยู่ใน เขต Chongwe ห่างจากถนน Great East ประมาณ ทางตะวันออกเฉียงเหนือของเมืองลูซากาซึ่งเป็นเมืองหลวงและเมืองที่ใหญ่ที่สุดของแซมเบีย 
การคมนาคม.
แท็กซี่ เป็นรูปแบบการเดินทางที่ใช้มากที่สุดในการเดินทางเข้าและออกจากท่าอากาศยานสู่เมืองลูซากา โดยใช้เวลาเดินทาง 15 ถึง 20 นาทีไปยังใจกลางเมือง
แผนการขยาย.
ในปี 2558 รัฐบาลแซมเบีย ได้เริ่มการขยายและปรับปรุงท่าอากาศยานเป็นเวลา 3 ปี มีมูลค่าประมาณ 360 ล้านดอลลาร์สหรัฐโดยใช้เงินกู้ยืมจาก Exim Bank of China โดยมีสัญญาจ้างงานก่อสร้างกับ China Jiangxi International ในการก่อสร้าง อาคารผู้โดยสารสองชั้นแห่งใหม่พร้อมเคาน์เตอร์เช็คอิน 22 จุด ช่องตรวจคนเข้าเมือง 12 ช่อง และ เคาน์เตอร์ตรวจสอบความปลอดภัย 6 จุด อาคารต้อนรับผู้โดยสารระดับสำคัญ (presidential terminal) หอควบคุมการจราจรทางอากาศแห่งใหม่ และ โรงแรมสนามบินใหม่ คาดว่าอาคารผู้โดยสารแห่งใหม่จะเปิดให้บริการในปี 2562 สถานะการก่อสร้างยังไม่แล้วเสร็จอย่างเป็นทางการในเดือนมีนาคมปี พ.ศ. 2563
แฟนดอม (แก้ความกำกวม)

แฟนดอม (fandom) เป็นวัฒนธรรมย่อยที่ซึ่งผู้คนมีความสนใจใด ๆ ร่วมกัน
แฟนดอมยังอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
วัดโมกข์

วัดโมกข์ เป็นวัดราษฎร์สังกัดคณะสงฆ์มหานิกาย ตั้งอยู่ที่หมู่ที่ 3 ตำบลตลาด อำเภอพระประแดง จังหวัดสมุทรปราการ วัดตั้งอยู่ริมแม่น้ำเจ้าพระยาทางทิศตะวันออกของวัด และติดคลองลัดหลวงทางทิศตะวันตก
วัดโมกข์ตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อ พ.ศ. 2418 เขตวิสุงคามสีมากว้าง 12 เมตร ยาว 24 เมตร ผูกพัทธสีมาเมื่อวันที่ 15 มีนาคม พ.ศ. 2496 เดิมเป็นบ้านของพระยาสมิงสามแหลก ซึ่งเป็นปลัดเมืองนครเขื่อนขันธ์ในสมัยนั้น ท่านมีศรัทธายกบ้านและที่ดินทั้งหมดให้เป็นวัดมอญเรียกว่า "เภ่โมกตอน"
อาคารเสนาสนะได้แก่ อุโบสถภายในมีภาพจิตรกรรมฝาผนังเล่าเรื่องราวพุทธประวัติไปตามลำดับเวลา ศาลาการเปรียญครึ่งตึกครึ่งไม้ หอสวดมนต์อาคารไม้ กุฏิจำนวน 7 หลัง ส่วนมากเป็นอาคารทรงไทย ครึ่งตึกครึ่งไม้และทรงปั้นหยา หอระฆัง เมรุเผาศพมีหน้าบันและคันทวยตกแต่งด้วยรูปหงส์ ศาลาอเนกประสงค์ประดับคันทวยรูปหงส์ ปูชนียวัตถุที่สำคัญของวัดโมกข์ คือ หลวงพ่อพระพุทธสิหิงค์
ฮึกเกอ

ฮึกเกอ (เดนมาร์กและ) เป็นคำในภาษาเดนมาร์กและภาษานอร์เวย์ที่แสดงถึง สภาวะทางอารมณ์ที่เปี่ยมด้วยความผาสุก ความสนุกสนาน ความสบายใจ และความสบายกาย ในทางวัฒนธรรม "ฮึกเกอ" มีความหมายสอดคล้องกันทั้งในภาษาเดนมาร์กและนอร์เวย์ โดยพบการใช้ในเดนมาร์กมากกว่าในนอร์เวย์ ซึ่งให้ความสำคัญกับ "ฮึกเกอ" ว่าเป็นส่วนสำคัญของวัฒนธรรมเดนมาร์ก และเป็นปรากฏการณ์สำคัญทางวัฒนธรรมในช่วงปลายคริสต์ศตวรรษที่ 20 
นิรุกติศาสตร์.
คำว่า "hygge" มาจากคำภาษาเดนมาร์กซึ่งแปลว่า "ให้กำลังใจ ความสะดวกสบาย และความสุข" มีรากศัพท์จาก "hyggja" ซึ่งแปลว่า "คิด" ในภาษานอร์สเก่า "hygge" สร้างขึ้นจากคำว่า "hugr" ในภาษานอร์สเก่าซึ่งต่อมากลายเป็นคำว่า "hug" ซึ่งแปลว่า "จิตวิญญาณ, ความคิด, จิตสำนึก"
แต่ก็มีการสันนิษฐานว่า "hygge" อาจมาจากคำว่า "hug" ซึ่งมีรากศัพท์มาจากคำว่า "hugge" จากคริสต์ทศวรรษ 1560 แปลว่า "โอบกอด" คำว่า "hugge" มีต้นกำเนิดที่ไม่เป็นที่ทราบ แต่มีความเกี่ยวข้องอย่างมากกับศัพท์ภาษานอร์สเก่าคือ "hygga" ซึ่งแปลว่า "ปลอบประโลม" ซึ่งมีที่มาจากคำว่า "hugr" แปลว่า "อารมณ์" คำนี้อาจมาจากคำ "hugyan" ในภาษาเจอร์แมนิกดั้งเดิม ซึ่งเป็นคำร่วมเชื้อสายของ "hycgan" ในภาษาอังกฤษเก่าซึ่งแปลว่า "คิด, พิจารณา" 
คำนี้ปรากฏเป็นครั้งแรกในงานเขียนภาษาเดนมาร์กในคริสต์ศตวรรษที่ 19 และได้พัฒนามาเป็นแนวคิดทางวัฒนธรรมอย่างที่รู้จักกันในเดนมาร์กและนอร์เวย์ในปัจจุบัน แม้ว่า "hygge" จะมีความหมายเหมือนกันทุกประการและเป็นคำที่ใช้กันอย่างแพร่หลายทั้งในนอร์เวย์และในเดนมาร์ก (รวมถึงในรูปอื่น ๆ ที่แผลงมาจากคำนี้เช่น "hyggelig") แต่การเน้นว่า "hygge" เป็นส่วนสำคัญของเอกลักษณ์ทางวัฒนธรรมของชาติทั้งสองนั้นส่วนใหญ่เป็นปรากฏการณ์ที่เพิ่งเกิดขึ้นไม่นานในเดนมาร์ก ในขณะที่ในนอร์เวย์ "hygge" เป็นเพียงคำทั่วไปที่มีสถานะคล้ายกับ "สบาย ๆ" ในภาษาไทย ("cozy" ในภาษาอังกฤษ)
การใช้.
ทั้งในภาษาเดนมาร์กและนอร์เวย์ "ฮึกเกอ" หมายถึง "รูปแบบของการอยู่ร่วมกันในชีวิตประจำวัน" "ประสบการณ์ในชีวิตประจำวันที่น่าพึงพอใจและมีคุณค่าสูงในเรื่องความปลอดภัย ความเสมอภาค ความสมบูรณ์ส่วนตัว และกระแสสังคมที่เกิดขึ้นเองตามธรรมชาติ"
"ฮึกเกอ" มีความหมายรวมถึงสิ่งที่ดี สบาย ปลอดภัย และคุ้นเคยดี ซึ่งบ่งบอกหรือช่วยสร้างสภาวะทางจิตที่มีความสุข ซึ่งสถาบันวิจัยความสุขในโคเปนเฮเกนได้ศึกษาผลดีของ“ hygge” ต่อสังคมเดนมาร์ก
"พจนานุกรมภาษาอังกฤษ ฉบับคอลลินส์" ให้คำจำกัดความของคำนี้ว่า "แนวคิดที่มีต้นกำเนิดในเดนมาร์กในการสร้างบรรยากาศสบาย ๆ และสนุกสนานที่ส่งเสริมความเป็นอยู่ที่ดี"
ในวัฒนธรรมสมัยนิยม.
ในพจนานุกรมภาษาอังกฤษ ฉบับคอลลินส์ คำว่า "hygge" ได้ประกาศให้เป็นรองชนะเลิศศัพท์แห่งปีในสหราชอาณาจักรประจำปี 2559 (ตามหลังคำว่า "Brexit") อ้างอิงจากช่วงเวลาที่มีการเน้นการใช้ศัพท์ "hygge" ในหนังสือหลายเล่มที่วางตลาดในสหราชอาณาจักร เช่น "The Little Book of Hygge" โดย Meik Wiking, "Hygge: The Danish Art of Happiness" โดย Marie Tourell Søderberg, "Hygge: ศิลปะการดำรงชีวิตที่ดีของเดนมาร์ก" โดย Louisa Thomsen Brits เป็นต้น
แนวคิดฮึกเกอได้รับความนิยมในระดับนานาชาตืในช่วงปลายปี 2560 ส่งผลให้มีผลการค้นหาทางออนไลน์เพิ่มขึ้นและการเพิ่มขึ้นของแฮชแท็ก Hygge ทางอินสตาแกรม
ในละครเพลงบรอดเวย์เรื่อง "Frozen" มีเพลงที่ชื่อว่า "Hygge" ซึ่งเป็นเนื้อหาเกี่ยวกับความสะดวกสบายมีความสุขและอยู่ด้วยกัน 
ในละครเรื่อง "Neighbors" ของ ออสเตรเลีย Jemima Davies-Smythe ได้รวมเอาฮึกเกอเข้ากับการออกแบบห้องนั่งเล่นของ Karl Kennedy ซึ่งเป็นน้องชายของเธอ
วัดเจ้ามูล

วัดเจ้ามูล เป็นวัดราษฎร์สังกัดคณะสงฆ์มหานิกาย ตั้งอยู่ในแขวงวัดท่าพระ เขตบางกอกใหญ่ กรุงเทพมหานคร
ประวัติ.
วัดเจ้ามูลตั้งวัดเมื่อ พ.ศ. 2207 สันนิษฐานว่าชื่อวัดน่าจะมาจากพระราชวงศ์ที่มีพระนามว่า "พระองค์เจ้ามูล" ได้ทรงรื้อพระตำหนักมาสร้างถวายเป็นกุฏิสงฆ์ทรงเรือนไทยแบบสมัยโบราณ ถวายเป็นสมบัติของสงฆ์และเป็นที่อยู่ของพระภิกษุ ผู้เป็นเจ้าอาวาส และได้ริเริ่มสร้างวัดขึ้นพร้อมกับคณะท่านผู้มีจิตศรัทธาที่ได้ร่วมสร้างขึ้น ได้รับนามว่า วัดเจ้ามูลราชพงศาวราราม แต่ชาวบ้านเรียกว่า "วัดเจ้ามูล" แต่เมื่อพระตำหนักที่รื้อมาสร้างเป็นกุฏิก็ชำรุดสูญหายไป จึงมีแต่สิ่งปลูกสร้างใหม่ขึ้นมาแทนตามลำดับ วัดได้รับพระราชทานวิสุงคามสีมาเมื่อ 2 มีนาคม พ.ศ. 2527 โดยกำหนดเขตกว้าง 8 เมตร ยาว 15 เมตร
อาคารเสนาสนะ.
อุโบสถกว้าง 8.15 เมตร ยาว 24.70 หลังคาลด 3 ชั้น ประดับช่อฟ้า ใบระกา สร้างเมื่อ พ.ศ. 2513 ภายในประดิษฐานพระประธาน พระพุทธรูปปางมารวิชัย รูปลักษณะเป็นแบบพระพุทธชินราช นามว่า "พระพุทธรังษีสมากร" ขนาดหน้าตักกว้าง 6 ศอก สูง 6.50 ศอก ด้านหลังมีภาพจิตรกรรมฝาผนังเขียนเป็นภาพพระพุทธเจ้าเสด็จลงจากสวรรค์ชั้นดาวดึงส์ ฝาผนังเขียนเป็นภาพเทวดาและเหตุการณ์ในพุทธประวัติ บานหน้าต่างอุโบสถ เขียนเป็นภาพของสำนวนไทย เช่น ฝนทั่งให้เป็นเข็ม ตักน้ำรดหัวตอ อย่าจับปลาสองมือ
วิหารกว้าง 7 เมตร ยาว 8 เมตร ภายในประดิษฐานพระพุทธรูปสมัยอู่ทอง ขนาดหน้าตักกว้าง 1.20 เมตร มีนามว่า "หลวงพ่อทับทิม" ซึ่งเป็นพระประธานอุโบสถเก่า วัดมีศาลาการเปรียญ เป็นอาคารก่ออิฐถือปูนทรงไทย กว้าง 10 เมตร ยาว 19 เมตร สร้างเมื่อ พ.ศ. 2528
ราชอาณาจักรสิกขิม

ราชอาณาจักรสิกขิม เป็นอาณาจักรที่ปกครองยาวนานมาเป็นเวลา 333 ปีปกครองโดยโชเกล สถาปนาตั้งแต่ปี ค.ศ 1642 จนถึงวันที่ 16 พฤษภาคม ค.ศ. 1975 ได้เข้าเป็นรัฐสมาชิกส่วนหนึ่งของประเทศอินเดียจนเป็นรัฐสิกขิมหลังมีการลงประชามติ
ราชอาณาจักรสิกขิมเป็นรัฐในอารักขาของจักรวรรดิบริติชตั้งแต่ปี ค.ศ. 1861 จนถึงปี ค.ศ. 1947 และเป็นรัฐในอารักขาของประเทศอินเดียตั้งแต่ปี ค.ศ. 1950 จนถึงปี ค.ศ. 1975
แขวงท่าแร้ง

ท่าแร้ง เป็นแขวงหนึ่งของเขตบางเขน กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อย บางส่วนเป็นที่ดินประเภทที่อยู่อาศัยหนาแน่นปานกลางและที่ดินประเภทสถาบันราชการ การสาธารณูปโภค และสาธารณูปการ
ประวัติ.
เดิมแขวงท่าแร้งเป็นมีฐานะเป็น ตำบลท่าแร้ง ขึ้นกับอำเภอบางเขน จังหวัดพระนคร จนกระทั่งใน พ.ศ. 2514 จังหวัดพระนครและจังหวัดธนบุรีถูกรวมเข้าด้วยกันเป็นนครหลวงกรุงเทพธนบุรี และใน พ.ศ. 2515 นครหลวงกรุงเทพธนบุรีได้รับการจัดตั้งเป็นกรุงเทพมหานคร ซึ่งมีการเปลี่ยนคำเรียกหน่วยการปกครองด้วย ตำบลท่าแร้งจึงเปลี่ยนแปลงฐานะเป็น แขวงท่าแร้ง และอยู่ในเขตการปกครองของเขตบางเขน
เมื่อวันที่ 21 พฤศจิกายน พ.ศ. 2540 กระทรวงมหาดไทยได้ปรับเปลี่ยนแนวเขตการปกครองระหว่างเขตบางเขนกับเขตลาดพร้าว โดยตัดท้องที่แขวงจรเข้บัวของเขตลาดพร้าว เฉพาะส่วนที่อยู่ทางทิศเหนือของคลองสามขา คลองโคกคราม และคลองตาเร่งมาขึ้นกับเขตบางเขน และกรุงเทพมหานครได้ผนวกแขวงจรเข้บัวส่วนดังกล่าวเข้าเป็นส่วนหนึ่งของแขวงท่าแร้งไปพร้อมกันเพื่อความชัดเจนด้านการปกครอง
ที่ตั้งและอาณาเขต.
แขวงท่าแร้งตั้งอยู่ทางทิศตะวันออกของเขตบางเขน มีอาณาเขตติดต่อกับแขวงข้างเคียงเรียงตามเข็มนาฬิกา ดังนี้
การคมนาคม.
ทางสายหลักในพื้นที่แขวงท่าแร้ง ได้แก่
ทางสายรองและทางลัดในพื้นที่ ได้แก่
แขวงออเงิน

ออเงิน เป็นแขวงหนึ่งของเขตสายไหม กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อย บางส่วนเป็นที่ดินประเภทที่อยู่อาศัยหนาแน่นปานกลางและที่ดินประเภทสถาบันราชการ การสาธารณูปโภค และสาธารณูปการ
ประวัติ.
เดิมแขวงออเงินเป็นมีฐานะเป็น ตำบลออเงิน ขึ้นกับอำเภอบางเขน จังหวัดพระนคร จนกระทั่งใน พ.ศ. 2514 จังหวัดพระนครและจังหวัดธนบุรีถูกรวมเข้าด้วยกันเป็นนครหลวงกรุงเทพธนบุรี และใน พ.ศ. 2515 นครหลวงกรุงเทพธนบุรีได้รับการจัดตั้งเป็นกรุงเทพมหานคร ซึ่งมีการเปลี่ยนคำเรียกหน่วยการปกครองด้วย ตำบลออเงินจึงเปลี่ยนแปลงฐานะเป็น แขวงออเงิน และอยู่ในเขตการปกครองของเขตบางเขน จนกระทั่งในวันที่ 21 พฤศจิกายน พ.ศ. 2540 กระทรวงมหาดไทยได้แยกพื้นที่ตอนเหนือของเขตบางเขนออกมาตั้งเป็นเขตสายไหม แขวงออเงินจึงย้ายมาขึ้นกับเขตสายไหมนับแต่นั้นมา
ที่ตั้งและอาณาเขต.
แขวงออเงินตั้งอยู่ทางทิศตะวันออกของเขตสายไหม มีอาณาเขตติดต่อกับแขวงข้างเคียงเรียงตามเข็มนาฬิกา ดังนี้
การคมนาคม.
ทางสายหลักในพื้นที่แขวงออเงิน ได้แก่
ทางสายรองและทางลัดในพื้นที่ ได้แก่
วัดยางสุทธาราม

วัดยางสุทธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีเนื้อที่ 6 ไร่ 2 งาน 6 ตารางวา ปัจจุบัน พระครูจันทสุทธิวัฒน์ (สายัณห์ จนฺทวํโส น.ธ.เอก, ป.ธ.๔) เป็นเจ้าอาวาส
ประวัติ.
วัดยางสุทธารามตั้งเมื่อปี พ.ศ. 2313 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2515 สร้างโดยเจ้าสามกรม มีข้อสันนิษฐานว่าสร้างในสมัยกรุงธนบุรีเพราะรูปทรงของอุโบสถมหาอุด คือ มีประตูหน้าไม่มีประตูหลัง ไม่มีช่อฟ้าใบระกา หางหงส์ แต่เดิมบริเวณวัดเป็นที่สวนมีต้นยางมาก จึงเรียกว่า วัดยาง ต่อมาเปลี่ยนชื่อเป็น "วัดยางสุทธาราม" เมื่อวันที่ 29 พฤษภาคม พ.ศ. 2512
อาคารเสนาสนะ.
อุโบสถหลังใหม่เป็นอาคารก่ออิฐถือปูน กว้าง 12 เมตร ยาว 22 เมตร สร้างเมื่อ พ.ศ. 2519 มีพระพุทธรูปปางประทานพรเป็นพระประธาน ฝาผนังเป็นหินอ่อน วิหารกว้าง 7 เมตร ยาว 11 เมตร ภายในประดิษฐานพระประธาน มีนามว่า "หลวงพ่อใหญ่" เป็นพระพุทธรูปปูนปั้นปางสมาธิ หน้าตักกว้างประมาณ 69 นิ้ว มีศาลาการเปรียญเป็นอาคารก่ออิฐถือปูนทรงไทย กว้าง 10 เมตร ยาว 21 เมตร
วัดยาง (กรุงเทพมหานคร)

วัดยาง เป็นพระอารามหลวงชั้นตรี ชนิดสามัญ ตั้งอยู่ในแขวงสวนหลวง เขตสวนหลวง กรุงเทพมหานคร มีเนื้อที่ทั้งหมดโดยประมาณ 24 ไร่ 2 งาน 31 ตารางวา และที่ธรณีสงฆ์อีก 1 แปลงที่มีเนื้อที่ประมาณ 3 ไร่ 2 งาน 28 ตารางวา ปัจจุบัน พระครูวิธานอุดมกิจ (ฉัตรชัย เจตนาสุโภ) เป็นผู้รักษาการแทนเจ้าอาวาส
ประวัติ.
วัดยางตั้งขึ้นเมื่อปี พ.ศ. 2384 ไม่มีหลักฐานปรากฏเป็นที่แน่ชัดว่าสร้างในสมัยใด คาดว่าน่าจะสร้างขึ้นในสมัยรัตนโกสินทร์ สาเหตุที่เรียกว่าวัดยางเนื่องจากแต่เดิมมีพระพุทธรูปอันศักดิ์สิทธิ์ปางมารวิชัยที่สร้างขึ้นจากไม้แกะสลัก นามว่า "หลวงพ่อโต" ลอยมาหยุดหรือมายั้งบริเวณท่าน้ำหน้าวัด ชาวบ้านได้อัญเชิญหลวงพ่อโตขึ้นมาตั้งไว้ในวัดเพื่อกราบไหว้บูชา จึงได้ตั้งชื่อวัดว่า วัดยั้ง แต่ต่อมาเรียกเพี้ยนจนมาเป็นชื่อปัจจุบัน
ในปี พ.ศ. 2555 พระบาทสมเด็จพระมหาภูมิพลอดุลยเดชมหาราช บรมนาถบพิตรโปรดเกล้าฯ ยกขึ้นเป็นพระอารามหลวงชั้นตรีชนิดสามัญ เพื่อเฉลิมพระเกียรติ 84 พรรษา 
อาคารเสนาสนะ.
พระอุโบสถสร้างขึ้นเมื่อปี พ.ศ. 2394 เดิมเป็นเรือนไม้ เก๋งจีน ก่ออิฐถือปูน ต่อมาสร้างใหม่เป็นคอนกรีตเสริมเหล็ก มุงหลังคา 2 รดน้ำด้วยกระเบื้องเผาเคลือบสี มีขนาดความกว้าง 6 เมตร ยาว 18 เมตร จนปี พ.ศ. 2536 ได้ขยายพื้นที่เพิ่มเติมเป็นขนาดกว้าง 8 เมตร ยาว 25 เมตร หลังคา 3 รดน้ำ มุงด้วยกระเบื้องดินเผาเคลือบมัน และได้รับพระราชทานวิสุงคามสีมาเมื่อวันที่ 29 พฤศจิกายน พ.ศ. 2537
พระวิหารกว้าง 20 เมตร ยาว 27.20 เมตร หลังคาทรงไทยใบเทศ ตรีมุข (สามมุข) มีช่อฟ้าใบระกา มุงด้วยกระเบื้องเคลือบ ประดิษฐานหลวงพ่อโต พระพุทธรูปปางมารวิชัยที่สร้างจากไม้แกะสลัก
วัดกลางสวน

วัดกลางสวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านเทิงทะโมกข์ ตำบลบางหญ้าแพรก อำเภอพระประแดง จังหวัดสมุทรปราการ ลักษณะพื้นที่ตั้งวัดเป็นที่ราบลุ่ม ห่างจากแม่น้ำเจ้าพระยาประมาณ 180 เมตร ตรงข้ามกับว่าที่ว่าการอำเภอพระประแดง
วัดกลางสวนสร้างขึ้นเมื่อประมาณ พ.ศ. 2360 ในรัชสมัยพระบาทสมเด็จพระพุทธเลิศหล้านภาลัย หลังสร้างป้อมปู่เจ้าสมิงพรายเสร็จ ทรงพระกรุณาโปรดเกล้าฯ ให้เจ้าพระยามหาโยธา (เจ่ง คชเสนี) คุมทหารมอญมาประจำที่ป้อมนี้ เมื่อ พ.ศ. 2358 แล้วทหารมอญได้สร้างวัดขึ้น ชาวบ้านเรียกว่า "วัดแผ่โม่น" ซึ่งเป็นภาษามอญ ต่อมาชาวบ้านได้ทำสวนปลูกผลไม้ต่าง ๆ ทางทิศตะวันออกของวัด จึงได้เปลี่ยนนามวัดเป็น "วัดกลางสวน" วัดกลางสวนได้รับพระราชทานวิสุงคามสีมาเมื่อประมาณ พ.ศ. 2371
อาคารเสนาสนะของวัดได้แก่ พระอุโบสถประดิษฐานพระพุทธรูปหลวงพ่อโตที่จำลองมาจากหลวงพ่อโตที่อำเภอบางพลี จังหวัดสมุทรปราการ หอสวดมนต์สร้างเมื่อ พ.ศ. 2521 ศาลาการเปรียญสร้างเมื่อ พ.ศ. 2485 กุฏิสงฆ์ 8 หลัง เป็นอาคารไม้และครึ่งตึกครึ่งไม้
วัดพญาปราบปัจจามิตร

วัดพญาปราบปัจจามิตร เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมคลองลัดหลวง ทางฝั่งตะวันตกติดกับวัดกลาง (ปัจจุบันเป็นตลาดสด) อยู่ในตำบลตลาด อำเภอพระประแดง จังหวัดสมุทรปราการ
วัดพญาปราบปัจจามิตรตั้งเมื่อ พ.ศ. 2357 สร้างขึ้นโดยชาวมอญบ้านทะมังที่อพยพมาจากเกาะทะมัง ประเทศพม่า มาอยู่ที่เมืองประทุมธานี พระบาทสมเด็จพระพุทธเลิศหล้านภาลัยโปรดให้ชาวมอญเหล่านี้อพยพมาอยู่ที่นครเขื่อนขันธ์เพื่อเป็นกำลังในการสร้างเมืองใหม่ ต่อมาได้สร้างวัดนี้ขึ้น โดยพญาปราบปัจจามิตรเป็นหัวหน้าดำเนินการสร้างวัดใหม่ จึงได้ขนานนามว่า "วัดพญาปราบปัจจามิตร" ตามชื่อผู้สร้าง แต่ชาวบ้านละแวกนั้นยังคงเรียกว่า วัดมะมอ วัดได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2357 ผูกพัทธสีมาเมื่อ พ.ศ. 2370
อุโบสถสร้างเมื่อ พ.ศ. 2357 ลักษณะทรงไทยโบราณ ฐานเป็นบัวคว่ำบัวหงาย ศาลาการเปรียญทรงโบราณสร้างเมื่อ พ.ศ. 2468
วัดโพธิ์บางโอ

วัดโพธิ์บางโอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางโอ ตำบลวัดชลอ อำเภอบางกรวย จังหวัดนนทบุรี
ประวัติ.
วัดโพธิ์บางโอไม่มีประวัติการสร้างและนามผู้สร้างที่แน่ชัด หนังสือ "ประวัติวัดทั่วราชอาณาจักร เล่ม ๒" ของกรมการศาสนาระบุว่าวัดนี้สร้างขึ้นใน พ.ศ. 2310 ส่วนพระอธิการแดง ธมฺมสโร เจ้าอาวาสรูปที่ 6 (พ.ศ. 2482–2523) เคยเล่าว่าวัดนี้สร้างในสมัยสมเด็จพระสรรเพชญ์ที่ 8 (พระเจ้าเสือ) แต่เดิมชาวบ้านบริเวณนี้มีอาชีพเป็นช่างสานโอน้ำแบบโบราณขายเป็นส่วนมาก จึงเติมชื่อบ้านบางโอต่อท้ายชื่อวัด ต่อมาในสมัยพระบาทสมเด็จพระนั่งเกล้าเจ้าอยู่หัว สมเด็จพระศรีสุลาลัย พระราชมารดาในพระบาทสมเด็จพระนั่งเกล้าเจ้าอยู่หัว ทรงมอบให้พระสัมพันธวงศ์เธอ กรมหลวงเสนีบริรักษ์เป็นผู้บูรณะและได้ดูแลทะนุบำรุงอุปถัมภ์วัดโพธิ์บางโอตลอดมา จนมาถึงพระยาสากลกิจประมวญ (หม่อมหลวงแปลก เสนีวงศ์ ณ กรุงเทพ) ได้ทะนุบำรุงวัดโพธิ์บางโอร่วมกับญาติ ๆ บางครั้งชาวบ้านจึงเรียกวัดนี้ว่า วัดโพธิ์เสนี กรมศิลปากรขึ้นทะเบียนวัดนี้เป็นโบราณสถานตามประกาศราชกิจจานุเบกษา เล่ม 116 ตอนพิเศษ 7 ง หน้า 6–7 วันที่ 22 มกราคม พ.ศ. 2542
อาคารเสนาสนะ.
พระอุโบสถมีหน้าบันสลักไม้รูปนารายณ์ทรงครุฑลายกนกขมวดเกี่ยวพันกัน เบื้องหลังมีเทพนมและยักษ์พนม ซุ้มประตูทางเข้าวัดทำเป็นหัวเม็ด เป็นเสาสี่เหลี่ยมย่อมุมไม้สิบสองสูงขึ้นและเอนเข้าหากัน รอบพระอุโบสถมีพาไลและกำแพงแก้ว ซุ้มใบเสมาทรงกลม ฐานของซุ้มก็เป็นทรงกลม ตัวซุ้มแหวะเป็นช่องหน้าต่างสามช่อง ทรงยอดโค้งคล้ายซุ้มจระนำ ข้างบนมียอดเล็ก ๆ ปั้นปูนลวดลายรับกับบัวยอดซุ้มและแข้งสิงห์เบื้องล่าง ลักษณะบ่งชี้ว่าเป็นฝีมือช่างสมัยสมเด็จพระเจ้าอยู่หัวบรมโกศ ใบเสมาเป็นหินทรายทำรูปหัวนาคออกสองข้างเอวเสมาเหมือนกันแต่ทรงด้านบนอวบอ้วน สันนิษฐานว่าเป็นฝีมือช่างสมัยสมเด็จพระเจ้าอยู่หัวบรมโกศเช่นกัน มีเจดีย์ทิศล้อมรอบตัวพระอุโบสถทั้งสี่ด้าน ซุ้มบันแถลงประดับกรอบประตูหน้าต่างทำจากปูนน้ำอ้อย 
ภายในพระอุโบสถมีภาพจิตรกรรมฝาผนัง เป็นจิตรกรรมแป้งสาคูเปียกฝีมือช่างสกุลนนทบุรีสมัยพระบาทสมเด็จพระนั่งเกล้าเจ้าอยู่หัว เขียนเป็นภาพปริศนาธรรม ภาพพุทธประวัติ และภาพปลงกัมมัฏฐาน ผนังเหนือหน้าต่างพระอุโบสถมีภาพเขียนกระจกเล็ก ๆ ใส่กรอบติดไว้จำนวนหลายภาพ ลักษณะฝีมือช่างจีน เพราะส่วนใหญ่เป็นเรื่องราวขนบธรรมเนียมประเพณีจีน มีบางภาพเป็นแบบตะวันตก เช่น ภาพสตรีชาวตะวันตกอ่านหนังสือ แต่เมื่อ พ.ศ. 2537 และ พ.ศ. 2541 เกิดไฟไหม้ในพระอุโบสถ ทำให้ภาพเขียนกระจกเหล่านี้ได้รับความเสียหาย ส่วนภาพจิตรกรรมฝาผนังก็หมองลงจากเขม่าควันไฟ
หน้าพระอุโบสถยังมีรูปสลักหินที่มาจากจีน คล้ายเป็นรูปยักษ์รักษาวัด ตนหนึ่งหน้าดุ อีกตนหนึ่งหน้ายิ้ม มือถือกระบองด้วยกันทั้งคู่ หอระฆังเป็นแบบสกุลช่างเมืองนนทบุรี มีลักษณะเป็นมณฑปยอดเจดีย์ผสมกันระหว่างหอสูงรูปสี่เหลี่ยมกับเจดีย์ย่อมุม แหล่งข้อมูลบางแห่งกล่าวว่าเป็นหอระฆังที่งามที่สุดในจังหวัดนนทบุรี
วัดแก้วฟ้าจุฬามณี

วัดแก้วฟ้าจุฬามณี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนถนนทหาร ในพื้นที่แขวงถนนนครไชยศรี เขตดุสิต กรุงเทพมหานคร มีเนื้อที่ 13 ไร่ 32 ตารางวา ปัจจุบัน พระครูสุภกิจจานุรักษ์ (กรุ่น กตปุญฺโญ ป.ธ. ๓, พ.บ.) เป็นเจ้าอาวาส
วัดแก้วฟ้าจุฬามณีตั้งขึ้นเมื่อปี พ.ศ. 2300 ได้รับพระราชทานวิสุงคามสีมาเมื่อปี พ.ศ. 2310 ไม่ทราบประวัติแน่ชัด ชาวบ้านมักเรียกว่า วัดแก้วฟ้าบน บ้าง เพื่อให้แตกต่างกับวัดแก้วฟ้าล่างหรือวัดแก้วแจ่มฟ้า เพราะวัดนี้ตั้งอยู่ปากคลองบางซื่อริมฝั่งตะวันออกของแม่น้ำเจ้าพระยา ในเอกสารงานบำเพ็ญกุศลทักษิณานุปทานถวายระบุว่า ทางวัดได้แลกที่กับชาวจีนสกุลล่ำซำ และได้สร้างอุโบสถ ณ สถานที่แห่งนั้นดังปรากฏในปัจจุบัน 
อุโบสถกว้าง 8 เมตร ยาว 24 เมตร หลังคาลด 2 ชั้น ประดับช่อฟ้าใบระกา หางหงส์ หลังคามุงกระเบื้อง ภายในมีภาพจิตรกรรมฝาผนังเป็นภาพเหตุการณ์ในพุทธประวัติ มีพระพุทธรูปปางมารวิชัยขนาดหน้าตักกว้าง 71 นิ้ว สูง 111 นิ้ว เป็นพระประธาน ประดิษฐานอยู่บนฐานชุกชี 
วิหารกว้าง 17 เมตร ยาว 20 เมตร ภายในประดิษฐานพระพุทธศิริไอย์ศวรรย์ ซึ่งเป็นพระประธานในวิหาร ยังมีพระพุทธรูปอื่นคือ พระพุทธวัฒนา พระพุทธสถาพร พระพุทธบวรมงคล พระพุทธวิมลรัศมี พระพุทธดีประเสริฐ พระพุทธป่าเลิศวิไลยก์ และหลวงพ่อเพชร 
อาคารเสนาสนะอื่นได้แก่ ศาลาการเปรียญและธัมเมกขสถูปซึ่งใช้เป็นสถานที่ปฏิบัติธรรม
เมฆแมมมาตัส

เมฆแมมมาตัส  เป็นรูปทรงคล้ายกับกระเป๋าที่เรียงเป็นรูปแบบเซลล์แขวนอยู่ใต้ฐานของเมฆแม่ โดยทั่วไปจะแขวนอยู่กับเมฆฝนคิวมูโลนิมบัส แม้ว่าสามารถอาจแขวนอยู่กับเมฆแม่อื่น ๆ ได้อีกด้วย ชื่อ "mammatus" มาจากภาษาละติน "mamma" (แปลว่า "เต้านม") ตาม WMO International Cloud Atlas ระบุไว้ว่า mamma เป็นคุณลักษณะเสริมของเมฆไม่ได้เป็นประเภทหรือรูปแบบอื่นๆ ของเมฆ เมฆแมมมาตัสถูกสร้างขึ้นโดยอากาศเย็นที่จมลงเพื่อสร้างกระเป๋าตรงกันข้ามกับปุยเมฆที่ลอยขึ้นผ่านการหมุนเวียนของอากาศอุ่น การก่อตัวเหล่านี้ถูกอธิบายครั้งแรกในปี พ.ศ. 2437 โดย William Clement Ley
นานูเมอา

นานูเมอา  เป็นอะทอลล์ตั้งอยู่สุดทางตะวันตกเฉียงเหนือของประเทศตูวาลู ซึ่งเป็นประเทศเกาะในภูมิภาคพอลินีเซีย อะทอลล์แห่งนี้เป็นส่วนหนึ่งของอะทอลล์และเกาะจำนวน 9 แห่ง ที่กระจายตัวเป็นระยะทาง ทางตอนใต้ของเส้นศูนย์สูตรและตะวันตกของเส้นแบ่งเขตวันสากลในมหาสมุทรแปซิฟิก นานูเมอามีพื้นที่ และมีประชากรจำนวน 512 คน (สำมะโน ค.ศ. 2017)
ภูมิศาสตร์.
นานูเมอาตั้งอยู่ขอบของสามเหลี่ยมพอลินีเซีย โดยอยู่ทางใต้ของหมู่เกาะกิลเบิร์ต ซึ่งมีลักษณะทางภาษาและวัฒนธรรมแบบไมโครนีเซีย มีสภาพพื้นที่เป็นอะทอลล์ ประกอบด้วยเกาะพื้นที่ต่ำบนไหล่ของพืดหินปะการังล้อมรอบลากูน ขนาดของอะทอลล์ยาวประมาณ 12 กิโลเมตรและกว้างประมาณ 2.5 กิโลเมตรและมีพื้นที่แห้งประมาณ 3.9 ตารางกิโลเมตร นอกจากนี้ยังมีพื้นที่อนุรักษ์นานูเมอา ซึ่งครอบคลุมพื้นที่ประมาณ 2 ตารางกิโลเมตร ประกอบด้วยพื้นที่ลากูนกลางและพื้นที่ปะการังร้อยละ 10 ของอะทอลล์ รวมถึงเกาะเล็ก 2 เกาะด้วย
หมู่บ้านที่ใหญ่ที่สุดคือเฮามาเอฟา มีประชากร 187 คน (ค.ศ. 2012) และโลลูอา มีประชากร 187 คน (ค.ศ. 2012) โดยมีโรงเรียนประถมศึกษาประจำอะทอลล์คือโรงเรียนเกาไมเล ครัวเรือนในนานูเมอาตั้งอยู่อย่างกระจัดกระจายจากลากูนด้านหนึ่งสู่อีกด้านหนึ่ง เกาะเล็กขนาดใหญ่ 2 เกาะ ได้แก่ นานูเมอาและลาเกนาครอบคลุมพื้นที่แห้งร้อยละ 90 ของพื้นที่ทั้งหมด นอกจากนี้ยังมีเกาะเล็กขนาดเล็กอีก 3 เกาะ ได้แก่ เตโมตูโฟลีกี ลาโฟงากีและเตอาตัวอาตาเอโปอา
หลุมปลูกปูลากา (กลีชนิดหนึ่ง) ตั้งอยู่ที่ลาเกนา เนื่องจากชาวนานูเมอาต้องการให้พื้นที่นานูเมอาปราศจากยุง การปลูกปูลากาจะทำในหลุมขนาดใหญ่ที่มีดินปุ๋ยหมัก โดยให้พื้นที่หลุมอยู่ต่ำกว่าระดับน้ำ
ในเดือนมีนาคม ค.ศ. 2015 นานูเมอาได้รับผลกระทบจากไซโคลนปาม ทำให้บ้านเรือน พืชการเกษตรและโครงสร้างพื้นฐานได้รับความเสียหาย
ภาษาและวัฒนธรรม.
ชาวนานูเมอาเป็นส่วนหนึ่งของชาวพอลินีเซีย ภาษาย่อยนานูเมอาซึ่งเป็นภาษาย่อยของภาษาตูวาลูมีความใกล้ชิดกับกลุ่มภาษาพอลินีเซียตะวันตกอื่น ๆ ซึ่งรวมถึง ภาษาตองงา ภาษาโทเคอเลา ภาษาซามัวและภาษาในบริเวณพอลินีเซียเอาท์ไลเออร์ แม้ว่าชุมชนทั้งแปดของตูวาลูจะมีสำเนียงและคำศัพท์เฉพาะ ทว่าภาษาย่อยต่าง ๆ ของตูวาลูนั้นสามารถพูดแล้วเข้าใจร่วมกันได้ ยกเว้นภาษาของชาวนูอี ซึ่งเป็นชุมชนที่มีการตั้งถิ่นฐานของกลุ่มที่พูดภาษากิลเบิร์ต
สถานีโทรทัศน์แห่งเนปาล

สถานีโทรทัศน์แห่งเนปาล  เป็นสถานีโทรทัศน์แห่งแรกในเนปาล และเป็นช่องโทรทัศน์เดียวที่ออกอากาศข่าวเวลา 20:00 น. คือรายการที่นิยมมากที่สุดของช่องนี้
กอนต์เล็ต (วิดีโอเกม พ.ศ. 2557)

กอนต์เล็ต  เป็นวิดีโอเกมแนวสับและเฉือนตะลุยดันเจียนในมุมมองจากบนลงล่าง ซึ่งพัฒนาโดยแอร์โรว์เฮดเกมสตูดิโอส์ และเผยแพร่โดยวอร์เนอร์บราเธอส์อินเตอร์แอกทีฟเอนเตอร์เทนเมนต์ โดยเป็นส่วนหนึ่งของซีรีส์"กอนต์เล็ต" ซึ่งเปิดตัวเมื่อวันที่ 23 กันยายน ค.ศ. 2014 "กอนต์เล็ต"ได้รับการเปิดตัวสำหรับเพลย์สเตชัน 4 ในชื่อกอนต์เล็ต: สเลเยอร์อิดิชัน ในเดือนสิงหาคม ค.ศ. 2015
รูปแบบการเล่น.
ผู้เล่นสวมบทบาทเป็นหนึ่งในฮีโรสีตัว ได้แก่ ธอร์เดอะวอริเออร์, ไธราเดอะวาลคิรี, เมอร์ลินเดอะวิซเซิร์ด หรือเควสเตอร์ดิเอลฟ์ (ผู้เล่นหนึ่งคนต่อหนึ่งตัวละคร) อนุญาตให้เล่นเกมร่วมมือกันแบบหลายผู้เล่นได้สูงสุดสี่คน ดันเจียนที่จะสำรวจเป็นแผนที่กำหนดบางส่วนและสร้างขึ้นตามกระบวนคำสั่งบางส่วน
การตอบรับ.
"กอนต์เล็ต"ได้รับคำวิจารณ์จากนักวิจารณ์ที่ระดับปานกลาง การรวบรวมบทวิจารณ์ในเว็บไซต์เมทาคริติกได้ให้คะแนนเวอร์ชันพีซีที่ 69 เต็ม 100 ส่วนเว็บไซต์เกมแชกนิวส์ระบุว่า "จนถึงตอนนี้ดูเหมือนว่า"กอนต์เล็ต"จะรวบรวมจิตวิญญาณส่วนใหญ่ที่ทำให้เกมอาร์เคด ค.ศ. 1985 สนุกมาก" ในขณะเดียวกันก็ระบุด้วยว่าเกมนี้ไม่ได้ใช้งานง่ายมากนักในแง่ของการหากลไกที่ปลดล็อกในขณะที่คุณเล่นเกม คริส บราวน์ แห่งเว็บไซต์เกมแพลนเน็ตของนิวซีแลนด์ระบุว่า ""กอนต์เล็ต"มีรอยขีดข่วนอาการคันที่ผมไม่รู้ว่ามี" โดยพบว่า "เรียบง่าย แต่ไม่ไร้สมอง" แต่ว่ายัง "สนุกราวกับขุมนรก" เขายังเน้นส่วนต่อประสานกับผู้ใช้ในโครงสร้างตัวอย่างว่า "เก้งก้าง" เมื่อเปรียบเทียบกับเกมดั้งเดิมอายุ 30 ปี เว็บไซต์เดสทรักทอยด์ให้ความเห็นว่า "เกมนี้ไม่ใช่เกมสันทนาการที่แท้จริง แต่เป็นเกมที่เหมาะกับแอร์โรว์เฮดมากกว่า" โดยพบว่า "แม้ว่าเนื้อหาอาจจะดูแปลกใหม่ แต่ก็ไม่มีอะไรที่สดใหม่จริง ๆ กับกอนต์เล็ต และนั่นอาจเป็นเพียงวิธีที่แฟน ๆ ต้องการ" เดฟ รัดเดน จากเว็บไซต์ไอจีเอ็นให้คะแนนเกมนี้ที่ 6.8 เต็ม 10 โดยชื่นชมรูปแบบผู้เล่นร่วมมือกันสี่คน ในขณะที่วิจารณ์รูปแบบการเล่นที่ซ้ำซากและมีคุณค่าในการกลับมาเล่นอีกครั้งต่ำ ส่วนแดเนียล แทค จากนิตยสาร"เกมอินฟอร์เมอร์"ให้คะแนนเกมนี้ที่ 7 เต็ม 10 โดยระบุว่าการค้นหาการต่อสู้ของหัวหน้าสนุก แต่ไม่เพียงพอ และการออกแบบเลเวลของเกมที่ดูไร้อารมณ์และซ้ำซาก โดยอธิบายว่ามันเป็น "ปุ่มกดอัตโนมัติที่ชวนให้หลับ" และไมเคิล พี. ฮิวเบอร์ แห่งเว็บไซต์เกมเทรเลอร์สให้คะแนนเกมนี้ที่ 7.9 เต็ม 10 โดยยกย่องคลาสที่แตกต่างกันทั้งสี่คลาส ในขณะเดียวกันก็วิจารณ์การขาดสภาพแวดล้อมที่หลากหลาย รวมถึงคุณค่าในการกลับมาเล่นอีกครั้ง
ไนไตรต์

ไอออนของไนไตรต์  มีสูตรทางเคมีคือ <chem>NO2-</chem> ไนไตรต์ (ส่วนใหญ่เป็นโซเดียมไนไตรต์) ถูกใช้อย่างแพร่หลายในอุตสาหกรรมเคมีและยา ไนไตรต์แอนไอออนเป็นตัวกลางของในวัฏจักรไนโตรเจนในธรรมชาติ ชื่อไนไตรต์ยังหมายถึงสารประกอบอินทรีย์ที่มีกลุ่ม -ONO ซึ่งเป็นเอสเทอร์ของกรดไนตรัส
การเตรียม.
โซเดียมไนไตรต์ถูกผลิตขึ้นในเชิงอุตสาหกรรมโดยการส่ง "ไนตรัสฟูม" ลงในสารละลายน้ำโซเดียมไฮดรอกไซด์หรือโซเดียมคาร์บอเนต:
<math chem>\ce + \begin{Bmatrix}\ce{2NaOH}\\\ce{Na2CO3}\end{Bmatrix} \ce{-> 2 NaNO2} + \begin{Bmatrix}\ce{H2O}\\\ce{CO2}\end{Bmatrix}</math>
ผลิตภัณฑ์จะถูกทำให้บริสุทธิ์โดยการตกผลึกซ้ำ ไนไตรต์ของโลหะอัลคาไลมีความเสถียรทางความร้อนสูงถึงและเกินจุดหลอมเหลว (441 °C สำหรับ KNO2) แอมโมเนียมไนไตรต์สามารถทำได้จากไดไนโตรเจนไตรออกไซด์ N2O3 ซึ่งเป็นแอนไฮไดรด์ของกรดไนตรัส:
<math chem>\ce{2{NH3}+{H2O}+{N2O3} -> 2{NH4NO2}}</math>
ปฏิกิริยา.
คุณสมบัติของกรด-เบส.
ไนไตรต์เป็นคู่เบสของกรดอ่อนไนตรัส:
HNO2 ⇌ H+ + NO2-; p"K"a ≈ 3.3 ที่ 18 °C
กรดไนตรัสมีความผันผวนสูงเช่นกัน – ในสถานะแก๊สมักจะอยู่เป็นโมเลกุลทรานส์แพลนนาร์ ในสารละลายมันไม่เสถียรเมื่อเนื่องจากปฏิกิริยาความไม่สมส่วน:
3HNO2 (aq) ⇌ H3O+ + NO3- + 2NO
ปฏิกิริยานี้ช้าที่ 0 °C การเติมกรดลงในสารละลายไนไตรต์โดยมีตัวรีดิวซ์เช่น เหล็ก (II) เป็นวิธีการสร้างไนตริกออกไซด์ (NO) ในห้องปฏิบัติการ
ชีวเคมี.
ในไนตริฟิเคชั่น แอมโมเนียมจะถูกเปลี่ยนเป็นไนไตรต์โดยแบคทีเรีบ สายพันธุ์ที่สำคัญ ได้แก่ "Nitrosomonas" แบคทีเรียชนิดอื่น ๆ เช่น "Nitrobacter" มีหน้าที่ในการออกซิเดชันของไนไตรต์ให้กลายเป็นไนเตรต
ไนไตรต์สามารถลดลงเป็นไนตริกออกไซด์หรือแอมโมเนียได้โดยแบคทีเรียหลายชนิด ภายใต้ภาวะพร่องออกซิเจนไนไตรต์อาจปล่อยไนตริกออกไซด์ซึ่งทำให้เกิดการขยายตัวของหลอดเลือด มีการอธิบายกลไกหลายประการในการเปลี่ยนไนไตรต์เป็น NO รวมถึงการรีดักชันทางเอนไซม์โดย xanthine oxidoreductase, nitrite reductase และ NO synthase (NOS) รวมถึงปฏิกิริยาความไม่สมส่วนของกรดโดยไม่ใช้เอนไซม์
วัดดงมูลเหล็ก

วัดดงมูลเหล็ก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร วัดมีเนื้อที่ 5 ไร่ 81 ตารางวา
วัดดงมูลเหล็กตั้งวัดเมื่อปี พ.ศ. 2400 ไม่ปรากฏหลักฐานการสร้างที่ชัดเจน เดิมชื่อ วัดน้อยนางทำ มีผู้สันนิษฐานว่าสร้างในสมัยเดียวกับวัดลครทำและวัดพระยาทำ เนื่องจากลักษณะอิฐที่รื้อจากอุโบสถหลังเก่าเป็นชนิดเดียวกัน ต่อมาเรียกว่า "วัดดงมูลเหล็ก" เหตุเพราะบริเวณนั้นมีต้นขี้เหล็กอยู่มาก วัดได้รับพระราชทานวิสุงคามสีมาเมื่อ พ.ศ. 2522
อุโบสถกว้าง 8 เมตร ยาว 17 เมตร สร้างเมื่อ พ.ศ. 2520 ประดับช่อฟ้า ใบระกา หางหงส์ หลังคาลด 3 ชั้น ภายในประดิษฐานพระประธาน เป็นพระพุทธรูปปางมารวิชัย ศิลปะสมัยอู่ทอง ขนาดหน้าตักกว้าง 43 นิ้ว สูง 60 นิ้ว เป็นพระประธาน ซึ่งชาวบ้านนิยมเรียกกันว่า "หลวงพ่ออู่ทอง" อาคารเสนาสนะอื่น ได้แก่ วิหาร เป็นอาคารก่ออิฐถือปูน กว้าง 5.65 เมตร ยาว 11.50 เมตร ศาลาการเปรียญ ขนาดกว้าง 10 เมตร ยาว 15 เมตร
วัดเตย (จังหวัดนนทบุรี)

วัดเตย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านเตย ตำบลบางตะไนย์ อำเภอปากเกร็ด จังหวัดนนทบุรี
ประวัติ.
วัดเตยสร้างขึ้นเมื่อ พ.ศ. 2375 ที่ตั้งเดิมนั้นอยู่ห่างจากที่ตั้งปัจจุบัน 100 เมตร แต่ย้ายมาที่ใหม่เนื่องจากพื้นที่กว้างขวาง ได้มีการถากกอเตยและปรับพื้นที่สร้างใหม่ โดยตั้งชื่อวัดว่า "วัดเตย" ตามสภาพพื้นที่ แต่เดิมวัดเป็นที่ราบลุ่มน้ำท่วมขัง จึงได้จัดทำโครงการยกพื้นที่วัดใน พ.ศ. 2523 ปรับถมพื้นที่ใหม่ทั้งหมดสูงประมาณ 1 เมตร จนกระทั่ง พ.ศ. 2526 น้ำท่วมอีก จึงได้ปรับถมที่เพิ่มสูงอีก 1 เมตร และใน พ.ศ. 2538 น้ำท่วมมาก ทางวัดได้ถมพื้นที่อีก ปัจจุบันไม่มีน้ำท่วมอีก วัดได้รับพระราชทานวิสุงคามสีมาใน พ.ศ. 2556
อาคารเสนาสนะ.
อาคารเสนาสนะประกอบด้วยอุโบสถหลังใหม่สร้างเมื่อ พ.ศ. 2538 ภายในประดิษฐานพระประธาน เป็นพระพุทธรูปปางสมาธิ สร้างเมื่อ ร.ศ. 117 ประตูอุโบสถทำจากไม้สักสูง 3 เมตร ในอุโบสถมีภาพจิตรกรรมฝาผนัง อุโบสถหลังเก่าเป็นอุโบสถกลางน้ำ เนื่องจาก พ.ศ. 2538 เกิดน้ำท่วมครั้งใหญ่ทำให้น้ำท่วมขังอยู่บริเวณรอบโบสถ์ จนกลายเป็นโบสถ์กลางน้ำ
ศาลาการเปรียญสร้างเมื่อ พ.ศ. 2471 เป็นอาคารไม้ทรงไทย หอสวดมนต์สร้างเมื่อ พ.ศ. 2540 เป็นอาคารคอนกรีตเสริมเหล็ก ศาลาเอนกประสงค์สร้างเมื่อ พ.ศ. 2470 กุฏิสงฆ์และศาลาบำเพ็ญกุศล และเจดีย์ 2 องค์ ศิลปะสมัยกรุงศรีอยุธยา
วัดครุฑ

วัดครุฑ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองมอญ ในแขวงบ้านช่างหล่อ เขตบางกอกน้อย กรุงเทพมหานคร วัดมีเนื้อที่ 18 ไร่ 2 ตารางวา ปัจจุบันมีพระครูปริยัติศีลการ (ธงชัย จิรสีโล) เป็นเจ้าอาวาสวัดครุฑ
วัดครุฑสร้างขึ้นเมื่อใดไม่ปรากฏ แต่พบหลักฐานในจดหมายเหตุของราชทูตพระเจ้าหลุยส์ที่ 14 แห่งฝรั่งเศสที่นำราชสาส์นมาถวายสมเด็จพระนารายณ์มหาราช ปี พ.ศ. 2216 และได้เยี่ยมชาวฝรั่งเศสที่เมืองธนบุรี พบว่ามีระบุถึงวัดนวลนรดิศวรวิหาร วัดครุฑ วัดเงิน (วัดรัชฎาธิษฐาน) และวัดทอง (วัดกาญจนสิงหาสน์วรวิหาร) วัดสร้างขึ้นใน พ.ศ. 2207 ได้รับพระราชทานวิสุงคามสีมาใน พ.ศ. 2210 และกรมพระราชวังบวรสถานมงคลทรงบูรณปฏิสังขรณ์เมื่อ พ.ศ. 2325 โดยมีสมเด็จพระพนรัตน์ วัดพระเชตุพนร่วมบูรณปฏิสังขรณ์ วัดครุฑได้รับการบูรณะให้รุ่งเรืองตั้งแต่ พ.ศ. 2512 เป็นต้นมา แต่เดิมมีการพิจารณายุบวัดครุฑเข้ากับวัดชิโนรสารามวรวิหาร แต่พระเทพเมธีเจ้าคณะจังหวัดธนบุรีในขณะนั้นได้พิจารณาไม่ยุบรวม และได้แต่งตั้งเจ้าอาวาสวัดครุฑตั้งแต่วันที่ 14 มกราคม พ.ศ. 2513
อาคารเสนาสนะในวัด ได้แก่ พระอุโบสถกว้าง 8.25 เมตร ยาว 29.45 เมตร สร้างด้วยอิฐฉาบปูน วิหารกว้าง 5.70 เมตร ยาว 11.20 เมตร ศาลาการเปรียญกว้าง 8 เมตร ยาว 16 เมตร กุฏิสงฆ์ 5 หลัง หอระฆังสร้างด้วยไม้กว้าง 2 เมตร สูง 6.80 เมตร
วัดโพธิ์เรียง (กรุงเทพมหานคร)

วัดโพธิ์เรียง เป็นวัดราษฎร์สังกัดคณะสงฆ์มหานิกาย ตั้งอยู่ที่แขวงบ้านช่างหล่อ เขตบางกอกน้อย กรุงเทพมหานคร ปัจจุบันพระครูอุปถัมภ์สุตคุณ (อำนวย วิสุทฺโธ ป.ธ.๔) เป็นเจ้าอาวาสวัดโพธิ์เรียง วัดมีที่ดิน 6 ไร่ 2 งาน 80 ตารางวา ที่ธรณีสงฆ์มีเนื้อที่ 3 ไร่ 2 งาน 81 ตารางวา
ประวัติของวัดโพธิ์เรียงไม่พบหลักฐานที่แน่นอนว่าสร้างขึ้นในสมัยใดและใครเป็นผู้สร้าง สันนิษฐานว่าสร้างในสมัยของพระบาทสมเด็จพระจุลจอมเกล้าเจ้าอยู่หัว อุโบสถและวิหารได้รับการบูรณปฏิสังขรณ์ขึ้นเมื่อ พ.ศ. 2444 และได้ขอพระราชทานวิสุงคามสีมาเสียใหม่และได้ประกอบพิธีผูกพัทธสีมาใหม่เมื่อวันที่ 5 เมษายน พ.ศ. 2449 ชื่อวัดสันนิษฐานว่าวัดน่าจะมีต้นโพธิ์ตั้งอยู่เรียงรายหลายตัน
อุโบสถเป็นโบสถ์มหาอุด ด้านขวามีวิหารตั้งอยู่มีรูปทรงสัณฐานเป็นแบบเดียวกัน มีความกว้างความยาวเท่ากัน คืออุโบสถมีความยาว 15 เมตร กว้าง 10 เมตร ก่ออิฐถือปูนมุงกระเบื้อง
วัดศรีเอี่ยม

วัดศรีเอี่ยม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางนาเหนือ เขตบางนา กรุงเทพมหานคร เจ้าอาวาสรูปปัจจุบันคือพระเทพวชิราลังการ (สมชาย ปญฺญาวชิโร)
ประวัติ.
วัดศรีเอี่ยมเดิมเป็นเป็นสำนักสงฆ์ ตั้งขึ้นเมื่อ พ.ศ. 2508 โดยคุณแม่ขาบ อ่องเอี่ยม และญาติ ได้ถวายที่ดินจำนวน 6 ไร่เศษ แด่พระครูศรีวรพินิจ (มหาศิริ เผือกผ่อง) เจ้าอาวาสวัดบางนาใน โดยเริ่มก่อตั้งวัดเมื่อเดือนธันวาคม พ.ศ. 2516 และเริ่มการสร้างวัดเมื่อวันที่ 20 พฤษภาคม พ.ศ. 2517 ต่อมาอาจารย์สุขุมและคุณหญิงฟองจันทร์ ถิรวัฒน์ ได้ถวายที่ดินอีกจำนวน 6 ไร่เศษเพื่อขยายวัด ได้ตั้งชื่อวัดว่า วัดศรีเอี่ยมวัฒนาราม คำว่า "ศรี" นำมาจากนามพระครูศรีวรพินิจ และคำว่า "เอี่ยม" มาจากนามสกุลของคุณแม่ขาบ คำว่า "วัฒนา" หมายถึงพระครูศรีวรพินิจ แต่ต่อมาได้ตัดคำว่าวัฒนาออก เหลือเป็นชื่อ "วัดศรีเอี่ยม" ได้รับพระราชทานวิสุงคามสีมาเมื่อวันที่ 18 กุมภาพันธ์ พ.ศ. 2524
อาคารเสนาสนะ.
อาคารเสนาสนะ มีพระอุโบสถกว้าง 12 เมตร ยาว 30 เมตร สร้าง พ.ศ. 2525 ภายในเป็นที่ประดิษฐานพระพุทธศรีมงคลนวภูมิซึ่งเป็นพระประธานพระอุโบสถ หลังคา 3 ชั้น กุฏิจำนวน 4 หลัง เป็นอาคารครึ่งตึกครึ่งไม้ ศาลาการเปรียญกว้าง 15 เมตร อาคารอเนกประสงค์กว้าง 13.50 เมตร ยาว 32 เมตร สร้าง พ.ศ. 2516
วัดคลองภูมิ

วัดคลองภูมิ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงช่องนนทรี เขตยานนาวา กรุงเทพมหานคร วัดมีเนื้อที่ 12 ไร่ 2 งาน 73 ตารางวา ทิศเหนือของวัดติดกับลำคลองสาธารณะชื่อคลองภูมิ ทิศตะวันออกจดแม่น้ำเจ้าพระยา
วัดคลองภูมิสร้างขึ้นสมัยนครเขื่อนขันธ์ ไม่มีหลักฐานปรากฏแน่ชัด บ้างสันนิษฐานว่าสร้างใน พ.ศ. 2370 (สมัยพระบาทสมเด็จพระนั่งเกล้าเจ้าอยู่หัว) ต่อมาในปี พ.ศ. 2511 ได้แบ่งที่ดินให้ทางกรุงเทพมหานครเพื่อสร้างโรงเรียนประถมศึกษาชื่อ โรงเรียนวัดคลองภูมิ มี 3 อาคาร ในปัจจุบัน ตั้งอยู่ทิศตะวันตกเฉียงใต้ของวัด
วัดได้รับพระราชทานวิสุงคามสีมาเมื่อวันที่ 23 มกราคม พ.ศ. 2542
อาคารเสนาสนะ ได้แก่ อุโบสถหลังใหม่ สร้างปี พ.ศ. 2544 มีวิหารคดอยู่ด้านข้าง สร้างปี พ.ศ. 2536 ศาลาการเปรียญสร้างปี พ.ศ. 2537 กุฏิพระสงฆ์จำนวน 19 หลัง หอสวดมนต์ หอพระไตร หอประชุม โรงเรียนพระปริยัติธรรม โรงครัว หอระฆัง หอกลอง ศาลาประกอบพิธีต่าง ๆ 5 หลัง ศาลาปฏิบัติธรรมสร้างใหม่แทนหลังเดิมเมื่อปี พ.ศ. 2544 ศาลาท่าน้ำจำนวน 4 หลัง ฌาปนสถาน และสุสาน
วัดคลองภูมิมีประเพณีขบวนแห่ผ้าห่มหลวงพ่อโต เริ่มตั้งแต่ พ.ศ. 2488 มีขบวนแห่ที่สวยงามในตอนเช้ามีการทำบุญตักบาตร สรงน้ำพระ รำบวงสรวงหลวงพ่อโต ในตอนบ่าย ชาวบ้านในชุมชนจะร่วมกันจัดริ้วขบวนแห่ผ้าห่มถวายหลวงพ่อโต
เทรูกิ โกโต

เทรูกิ โกโต  เป็นนักดนตรีและผู้สมัครตลอดปี (perennial candidate) ชาวญี่ปุ่น เป็นที่รู้จักจากภาพเปลือยบนโปสเตอร์เลือกตั้ง เขาถือครองผู้สนับสนุนจากกลุ่มชาตินิยมและเป็นผู้สมัครชิงนายกเทศมนตรีแห่งเขตชิโยดะ, โตเกียว (ค.ศ. 2013) สมัชชาเมืองชิโยดะ (City Assembly of Chiyoda; ค.ศ. 2015) ผู้ว่าราชการโตเกียว (ค.ศ. 2016), และผู้ว่าราชการโตเกียว (ค.ศ. 2020)
รายงานจากเว็บไซต์ของเขา เขาหวังที่จะทำให้ญี่ปุ่น "เป็นประเทศที่แข็งแกร่ง, มีเมตตา และน่าสนใจที่สุดในโลก"
ใน ค.ศ. 2016 การปราศรัยของเขาในโทรทัศน์กลายเป็นมีมในอินเทอร์เน็ต ในตอนที่เขาหาเสียงเพื่อเป็นผู้ว่าราชการโตเกียว เขาเริ่มพูดคำศัพท์ต้องห้าม (ส่วนใหญ่เป็นคำที่เกี่ยวกับเพศ) และผลที่ตามมา ทำให้ทางเอ็นเอชเค ลบคำปราศรัยของเขาไป 10% โดยไม่ต้องขออนุญาต.
วัดไตรมิตรวราราม

วัดไตรมิตรวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 1 บ้านเป็ด ตำบลแหลมฟ้าผ่า อำเภอพระสมุทรเจดีย์ จังหวัดสมุทรปราการ วัดมีเนื้อที่ 9 ไร่ 3 งาน มีที่ธรณีสงฆ์ จำนวน 2 แปลง เนื้อที่ 31 ไร่ 3 งาน 23 ตารางวา จดคลองมอญและคลองลุ่ยทางทิศใต้ จดแม่น้ำเจ้าพระยาทางทิศตะวันออก จดถนนสุขสวัสดิ์ทางทิศตะวันตก ปัจจุบันพระครูเกษมปิยธรรม (บรรจง) เป็นเจ้าอาวาส
วัดไตรมิตรวรารามเดิมมีชื่อว่า วัดคลองรุ่ย นางแย้มได้ถวายที่ดินให้เป็นที่สร้างวัดเมื่อปี พ.ศ. 2453 ผู้ดำเนินการสร้างวัดมีนายผึ้ง นายพุฒ นางอิ่ม นางพิน นายหวี่ นายคร และนายส่ง พร้อมด้วยผู้มีจิตศรัทธาทั่วไป ต่อมานางเป้า อินทรัพย์ ได้ถวายที่ดินอีก 2 ไร่เศษ และได้ถวายที่นา 22 ไร่ 3 งาน วัดได้รับพระราชทานวิสุงคามสีมาเมื่อวันที่ 25 พฤศจิกายน พ.ศ. 2469 ด้านการศึกษา วัดได้เปิดสอนพระปริยัติธรรมเริ่มมาตั้งแต่ พ.ศ. 2517 แผนกบาลีตั้งแต่ พ.ศ. 2523 โรงเรียนสอนเด็กก่อนเกณฑ์เริ่มมาตั้งแต่ พ.ศ. 2522 นอกจากนี้ยังมีหอสมุด สำนักงานแพทย์ประจำตำบล มูลนิธิการศึกษา อุปสมบทผู้ยากจน ศูนย์การอบรมเยาวชนภาคฤดูร้อน และฌาปนสถานสงเคราะห์ผู้ยากจนอีกด้วย
วัดแค (อำเภอพระสมุทรเจดีย์)

วัดแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านวัดแค ตำบลปากคลองบางปลากด อำเภอพระสมุทรเจดีย์ จังหวัดสมุทรปราการ เจ้าอาวาสองค์ปัจจุบันคือ พระครูภาวนาสมุทรคุณ ผู้รักษาการแทนเจ้าอาวาส
วัดแคสร้างขึ้นเมื่อประมาณ พ.ศ. 2394 ในปลายสมัยพระบาทสมเด็จพระนั่งเกล้าเจ้าอยู่หัว ในช่วงเวลาเดียวกันกับที่ทางราชการสร้างป้อมปราการขึ้นที่ปากคลองบางปลากดฝั่งขวา เดิมชื่อว่า วัดโยธาวาส อีกแหล่งข้อมูลเขียน วัดโยธาหาร แต่ได้เปลี่ยนชื่อมาเป็น "วัดแค" ในภายหลัง วัดได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2514 ได้รับพระราชทานวิสุงคามสีมาครั้งหลังเมื่อ 3 ธันวาคม พ.ศ. 2547 นอกจากนี้ยังได้ให้ทางราชการสร้างโรงเรียนโรงเรียนวัดแค เป็นโรงเรียนระดับอนุบาลถึงประถมศึกษา
วัดท่าอิฐ (จังหวัดนนทบุรี)

วัดท่าอิฐ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 7 บ้านสุเหร่าแดง ตำบลท่าอิฐ อำเภอปากเกร็ด จังหวัดนนทบุรี
ประวัติ.
วัดท่าอิฐสร้างขึ้นเมื่อ พ.ศ. 2316 เดิมเป็นวัดร้างอยู่บนที่ดอน ต่อมาจึงได้ย้ายมาตั้งใกล้แม่น้ำเจ้าพระยาช่วงที่เรียกว่า "แม่น้ำอ้อมเกร็ด" อยู่ฝั่งตรงข้ามกับวัดศาลากุล การย้ายมาเป็นไปเพื่อความสะดวกในการคมนาคม ชื่อของวัดมาจากประชาชนในสมัยนั้นส่วนมากมีอาชีพปั้นอิฐและเป็นท่าขึ้นลงจึงได้นามเช่นนั้น ในสมัยพระบาทสมเด็จพระพุทธยอดฟ้าจุฬาโลกมหาราช พระองค์โปรดเกล้าฯ ให้พระยาพลเทพ (บุญนาค) นำชาวมุสลิมมาอาศัยอยู่เป็นชุมชนใหญ่นี้ วัดท่าอิฐได้รับพระราชทานวิสุงคามสีมาเมื่อวันที่ 25 ธันวาคม พ.ศ. 2525
อาคารเสนาสนะ.
อาคารเสนาสนะประกอบด้วยอุโบสถสร้างเมื่อ พ.ศ. 2523 มีพระประธานคือ หลวงพ่อเพ็ชร วิหารมหาอุดภายในประดิษฐานหลวงพ่อขาว เป็นพระพุทธรูปที่สร้างในสมัยอยุธยา พระธาตุเจดีย์ศรีโพธิ์ทอง เป็นเจดีย์ทรงแปดเหลี่ยม มีองค์ระฆังและปล้องไฉน 32 ปล้อง สร้างเมื่อ พ.ศ. 2535 มีความกว้าง 40 เมตร สูง 73 เมตร รูปแบบศิลปะลังกา-อยุธยาและรัตนโกสินทร์ มีสีทองโดดเด่น ศาลาการเปรียญสร้างเมื่อ พ.ศ. 2532 ภายในมีพระประธานคือ พระพุทธชินราชจำลอง หอสวดมนต์สร้างเมื่อ พ.ศ. 2415 กุฏิสงฆ์เป็นอาคารไม้และอาคารคอนกรีตเสริมเหล็ก วิหารใหม่สร้างเมื่อ พ.ศ. 2523 ศาลาอเนกประสงค์สร้างเมื่อ พ.ศ. 2533 ศาลาบำเพ็ญกุศลเป็นอาคารคอนกรีตเสริมเหล็กและครึ่งตึกครึ่งไม้ และมณฑปเป็นอาคารคอนกรีตเสริมเหล็ก 2 ชั้น
การสวรรคตของพระบาทสมเด็จพระนโรดม สีหนุ

พระบาทสมเด็จพระนโรดม สีหนุ อดีตพระมหากษัตริย์และนายกรัฐมนตรีกัมพูชา เสด็จสวรรคตเมื่อวันที่ 15 ตุลาคม ค.ศ. 2012 ณ ปักกิ่ง ประเทศจีน ขณะมีพระชนมพรรษา 89 พรรษา หลังทรงพระประชวรมานาน โดยNhek Bun Chhay รองนายกรัฐมนตรี ประกาศการสวรรคตของพระองค์ พระบรมศพของพระองค์กลับสู่มาตุภูมิในวันที่ 17 ตุลาคม ค.ศ. 2012 มีการลดธงครึ่งเสา และรัฐบาลประกาศไว้อาลัยเป็นเวลา 7 วัน
สวรรคต.
พระบาทสมเด็จพระนโรดม สีหนุทรงเข้ารับการถวายการรักษาที่กรุงปักกิ่งตั้งแต่เดือนมกราคม ค.ศ. 2012 เพราะประชวรหลายพระโรค เช่น มะเร็งในพระอันตะ, เบาหวาน และความดันพระโลหิตสูง ต่อมาเสด็จสวรรคตเพราะพระหทัยพิการในวันที่ 15 ตุลาคม ค.ศ. 2012 เวลา 1:20 น. ตามเวลากัมพูชา
งานพระบรมศพ.
พระราชพิธีถูกจัดขึ้นตั้งแต่วันที่ 17 ตุลาคม ค.ศ. 2012 และโทรทัศน์ชาติกัมพูชานำเสนอสารคดีเกี่ยวกับชีวิตของพระองค์ซ้ำทุก ๆ 30 นาที พระบรมศพของพระบาทสมเด็จพระนโรดม สีหนุถูกเคลื่อนไปไว้พระราชวังตั้งแต่ 1–4 กุมภาพันธ์ ค.ศ. 2013 ก่อนไปถวายพระเพลิง พระบรมโกศของพระบาทสมเด็จพระนโรดม สีหนุ ถูกประดับด้วยทองและประดับด้วยธงมหาราชแห่งกษัตริย์กัมพูชา
พระสงฆ์ 90 รูปสวดพระอภิธรรม และประชาชนกว่าหมื่นคนเฝ้าดูขบวนอัญเชิญพระบรมศพ พระบรมศพไปยังพระบรมราชวังให้ประชาชนถวายสักการะจนถึงวันที่ 1 กุมภาพันธ์ ค.ศ. 2013 และตั้งพระราชพิธีวางพระบรมศพเป็นเวลาสามวัน และถวายพระเพลิงพระบรมศพในวันที่ 4 กุมภาพันธ์ ค.ศ. 2013 มีชาวต่างชาติเข้าร่วมพระราชพิธีพระศพ ได้แก่ ฌ็อง-มาร์ก เอโร นายกรัฐมนตรีฝรั่งเศส, ยิ่งลักษณ์ ชินวัตร นายกรัฐมนตรีไทย, เหงียน เติ๊น สุง นายกรัฐมนตรีเวียดนาม, เจโจมาร์ บิเนย รองประธานาธิบดีฟิลิปปินส์, Jia Qinglin จากจีน, เจ้าชายฟูมิฮิโตะ อากิชิโนะโนะมิยะแห่งญี่ปุ่น, ทองสิง ทำมะวง นายกรัฐมนตรีลาว, ธาร์แมน แชนมูการัตนม รองนายกรัฐมนตรีสิงคโปร์ และอื่น ๆ
พระบาทสมเด็จพระบรมนาถ นโรดม สีหมุนี พระราชทานปัจฉามรณนามแก่พระราชบิดาว่า "พระกรุณา พระบาทสมเด็จพระนโรดม สีหนุ พระบรมรัตนโกฏิ" 
บุคคลสำคัญจากต่างประเทศ ที่เข้าร่วมพระราชพิธีถวายพระเพลิงพระบรมศพพระบาทสมเด็จพระนโรดม สีหนุ ได้แก่
วัดโปรดเกษ

วัดโปรดเกษ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านลำภูราย ตำบลคลองพระอุดม อำเภอปากเกร็ด จังหวัดนนทบุรี
วัดโปรดเกษสร้างขึ้นเมื่อประมาณ พ.ศ. 2317 ไม่ทราบนามผู้สร้าง สันนิษฐานว่าสร้างโดยชาวมอญที่อพยพมาพึ่งพระบรมโพธิสมภาร เดิมชื่อ วัดสนามไก่ ต่อมาในสมัยพระบาทสมเด็จพระพุทธยอดฟ้าจุฬาโลก พระองค์ทรงพระกรุณาโปรดเกล้าฯ ให้สมเด็จพระเจ้าลูกยาเธอ เจ้าฟ้ากรมหลวงอิศรสุนทร (พระบาทสมเด็จพระพุทธเลิศหล้านภาลัย) เสด็จขึ้นมาเยี่ยมชาวมอญปากเกร็ด และมีพระราชศรัทธาบูรณปฏิสังขรณ์พระอาราม 3 พระอาราม คือ วัดป่าฝ่าย (วัดฉิมพลีสุทธาวาส) วัดเกาะปิ้น (วัดท้องคุ้ง) รวมถึงวัดนี้ ต่อมาได้รับพระราชทานนามใหม่เป็น "วัดโปรดเกษ"
อาคารเสนาสนะประกอบด้วยอุโบสถที่หน้าบันมีตราประจำพระองค์พระบาทสมเด็จพระพุทธเลิศหล้านภาลัย พระอุโบสถเป็นอาคารทรงเจดีย์กว้าง 5 เมตร ยาว 11 เมตร ฐานบัวผนังก่ออิฐฉาบปูน หลังคาโครงไม้มุงกระเบื้อง มีเพิงลาดลงต่ำทั้งด้านหน้าและด้านหลัง มีเสมาหินสลักรอบอุโบสถ ตั้งอยู่บนฐานบัวกลุ่มและแข้งสิงห์หน้าบันประดับลายปูนปั้นนูนต่ำระบายสี ประกอบด้วยรูปพานแว่นฟ้า ฉัตรราชสีห์ และกระหนกเปลว ปูนปั้นประดับซุ้มประตูด้านหน้าเป็นซุ้มปราสาทแบบนูนสูง ภายในเรือนแก้วมีลายดอกพุดตาน วัดมีมณฑปประดิษฐานพระพุทธบาทสี่รอย
ที่วัดนี้เคยมีการขุดพบพระเครื่อง ทั้งเนื้อดิน เนื้อชิน และพระเนื้อแก้วน้ำประสาน แต่อาจไม่เป็นที่รู้จักมากนัก
แผ่นดินไหวที่อะเลปโป ค.ศ. 1138

แผ่นดินไหวที่อะเลปโป พ.ศ.1483 เป็นหนึ่งในแผ่นดินไหวที่มีผู้เสียชีวิตมากที่สุดในประวัติศาสตร์ ชื่อของเหตุการณ์นี้ตั้งจากเมืองอะเลปโปทางตอนเหนือของซีเรียซึ่งมีผู้เสียชีวิตมากที่สุด แผ่นดินไหวเกิดขึ้นเมื่อวันที่ 11 ตุลาคม พ.ศ.1483 ซึ่งนำหน้าด้วยแผ่นดินไหวขนาดเล็กในวันที่ 10 มักถูกระบุว่าเป็นแผ่นดินไหวที่มีผู้เสียชีวิตมากที่สุดเป็นอันดับสามในประวัติศาสตร์ ตามจากแผ่นดินไหวที่เซินซีและถังซานในจีน อย่างไรก็ตามตัวเลขผู้เสียชีวิต 230,000 รายที่รายงานโดย Ibn Taghribirdi ในศตวรรษที่สิบห้านั้น มาจากการรวมเลขกันของแผ่นดินไหวครั้งนี้กับแผ่นดินไหวในเดือนพฤศจิกายน พ.ศ. 1482 บนที่ราบ Jazira และเหตุการณ์แผ่นดินไหวครั้งใหญ่ในวันที่ 30 กันยายน พ.ศ. 1484 ในเมือง Ganja ของ Transcaucasian
ควาชิออร์กอร์

ควาชิออร์กอร์ (Kwashiorkor) เป็นภาวะทุพโภชนาการจากการขาดโปรตีนอย่างรุนแรง โดยมีอาการบวมน้ำและตับโตโดยมีไขมันแทรกซึม เกิดจากปริมาณแคลอรี่ที่เพียงพอ แต่มีการบริโภคโปรตีนไม่เพียงพอ ซึ่งแตกต่างจากมาราสมัส ผู้ป่วยควาชิออร์กอร์มักเกิดขึ้นในพื้นที่อดอยากหรือมีอาหารไม่เพียงพอ ผู้ป่วยสามารถหาได้ยากในประเทศพัฒนาแล้ว
เซซิลี วิลเลียมส์ (Cicely Williams) กุมารแพทย์ชาวจาเมกาแนะนำคำนี้ในปี พ.ศ. 2478 สองปีหลังจากที่เธอเผยแพร่คำอธิบายอย่างเป็นทางการครั้งแรกของโรคนี้ ชื่อนี้มาจากภาษา Ga บริเวณชายฝั่งประเทศกานาซึ่งแปลว่า "โรคที่ทารกได้รับเมื่อทารกมาใหม่" หรือ "โรคของเด็กที่ถูกกีดกัน" และสะท้อนให้เห็นถึงพัฒนาการของสภาพในเด็กโตที่หย่านมเมื่อมีน้องมา นมแม่มีกรดอะมิโนที่สำคัญต่อการเจริญเติบโตของเด็ก ในประชากรที่มีความเสี่ยงต่อควาชิออร์กอร์สูงอาจเกิดขึ้นหลังจากที่แม่หย่านมลูกจากนมแม่และแทนที่ด้วยอาหารที่มีคาร์โบไฮเดรตสูง เช่น อาหารจากข้าวโพด
โคบราคอมมานด์ (วิดีโอเกม พ.ศ. 2531)

โคบราคอมมานด์  เป็นเกมอาร์เคด ค.ศ. 1988 ที่พัฒนาและเผยแพร่โดยเดทาอีสต์ ซึ่งต่อมาได้พอร์ตลงสู่ระบบแฟมิคอม โดยเป็นรูปแบบมุมมองด้านข้างที่ผู้เล่นจะบินเฮลิคอปเตอร์หุ้มเกราะหนักผ่านหกด่าน เพื่อทำลายรถถัง, ปืนใหญ่, เรือดำน้ำ และเรือปืนของศัตรู
เกมนี้มีภารกิจไปที่เกาะสุมาตรา, เกาะชวา, เกาะบอร์เนียว, ทะเลจีนใต้, สยาม และกองบัญชาการของศัตรู
พอร์ตแฟมิคอม.
โคบราคอมมานด์พอร์ตแฟมิคอมซึ่งเปิดตัวในปีเดียวกันกับเกมอาร์เคดนั้น มีความคล้ายคลึงกันเล็กน้อย แต่ไม่เหมือนกับเกมอาร์เคด ซึ่งเวอร์ชันแฟมิคอมจะไม่เลื่อนฉากโดยอัตโนมัติ และรูปแบบการเล่นจะคล้ายกับเกมชอปลิฟเตอร์ เนื่องจากเป้าหมายหลักของแต่ละเลเวลคือเพื่อช่วยเหลือตัวประกันทั้งหมด
เมื่อเร็ว ๆ นี้มีการประกาศพอร์ตของมีการประกาศพอร์ตของโคบราคอมมานด์ที่จะเปิดตัวในรีโทร-บิต ซูเปอร์ รีโทร-เคด
การตอบรับ.
ในประเทศญี่ปุ่น นิตยสาร"เกมแมชชีน"ได้จัดอันดับเกมในฉบับวันที่ 15 ตุลาคม ค.ศ. 1988 ว่าเป็นเกมอาร์เคดบนโต๊ะที่ประสบความสำเร็จมากที่สุดเป็นอันดับหกของปี ซึ่งมีผลงานดีกว่าเกมเช่น"ฟอร์กอตเทนเวิลส์"
หลุยส์ พาร์ทริดจ์

หลุยส์ แพทริก เจมส์ พาร์ทริดจ์  เป็นนักแสดงชาวอังกฤษ ที่มีชื่อเสียงจากการรับบทลอร์ดทิวเคสบิวรีในภาพยนตร์ต้นฉบับของเน็ตฟลิกซ์เรื่อง "เอโนลา โฮล์มส์" (Enola Holmes) ร่วมกับมิลลี บ็อบบี บราวน์
ชีวิตในวัยเด็ก.
พาร์ทริดจ์เกิดในวันที่ 3 มิถุนายน ค.ศ. 2003 ที่วอนด์สเวิร์ธ ลอนดอน จากเจมส์กับลิซ พาร์ทริดจ์ เขามีพี่สาวและน้องสาว
อาชีพ.
ก่อนที่จะปรากฏตัวในภาพยนตร์เอโนลา โฮล์มส์ พร้อมกับมิลลี บ็อบบี บราวน์ ก่อนหน้านั้นเคยรับบทในละครเมดิซิ (Medici) และแพดดิงตัน 2 (Paddington 2)
ชีวิตส่วนตัว.
พาร์ทริดจ์มีความสัมพันธ์กับโอลิเวีย โรดริโก นักร้อง-นักแต่งเพลงชาวอเมริกันตั้งแต่ปลาย ค.ศ. 2023